
GOD. I, 


U ZAGREBU 23. SIJEČNJA 1923. 


BROJ 4. 


0 RAČ 


P IJ druže, tu svjetlost sunčanu, 
što dolazi s nebeskih visina! 

Pij, druže! 

Sunce je radost života: 
ono se osmjehuje po prozorima malenih kuća, 
ono se ljeska po nizu svježih dubokih brazda, 
ono sve brekće i klokoće u miškama tvojim tvrdim, 
ono se prelijeva miljem u prsima djevojačkim; 
pij, druže, tu svjetlost 
i poj pjesmu sunca; 
zamoriše me te pjesme uz čašu vina, 
uspavala me romantička mjesečina. 

Juče 
u sumrak 
jecala je violina* 
večer je plava i siva 
drhtala, šaputala i skrivala 
svoja tanana tkiva, 
vjetrić je u grmlju snivao, 
slavuj se s grane ozivao, 
i ševa s dalekih njiva, 
ruj sunca je zrakom plivao 
i stabla kriva 
rujem mivao, 

s daleka zvono strepilo . . . 
i tišina ... i mir kristalni bivao .. . 
a ja sam —, druže, juče bježao cd tog 
kroz rosna polja ko mlado jelenče; 


u stoljetnoj, hrastovoj šumi na debelom panju 
ležaj mi bio bršljan i mahovina: 
tu sam prespavo noć. 

Druže! 

Evo me sada na polju tvom, 
da gledani, kako redaš te duge, .svijetle brazde, 
da čujem, kako ti ječi iz snažnih grudi pjev! 

I ja bih pomogo tebi, 
al' gle: 

prsa su u mene uska, 
mlitavo mišice stoje, . 

u očima leži mrak, 

Sjećaš se, druže, onih časova, 
kad smo (još djeca) ža svijetlim trčali brazdama 
i s pticama cvrkućuć pjevali, 
i gledeć snažne ruke črača 
beskrajno radosni bili? 

U tebi još je radosti c’te ; 

— ti pjevaš je — ' . ' 

a ja ko izgubljeni sin vraćam se k tebi, ' 

(drugi su putovi odveli u život mene}, ~ 
evo me; ko pokajnik trčim za tobom 
klikćući, 
posrćući, 
radostan. 

Ti druže — pij tu svjetlost sunčanu, 
a ja ću — ko dijete — smjerno da srknem tu kaplju 

rose, 

što sja se na tvome tvrdom dlanu! 



Dzvorin M. Robotić. 

BRAK MALE RA 

ROMAN IZ OBIČNOG ŽIVOTA U VELIKO DOBA. 

Napisao SLAVKO JEŽIĆ. 

Maiheur a celui qui, au milieu de la jeunesse, s’abandonne a un amour sans espoir! Malheur 
a celui qui se livre a une douce reverie, avant de savoir ou sa chimere le mene, et s'il peut etre 
paye de retour! Mollement couche dans une barque, ii s’eloigne peu a peu de la rive, ii aper^it 
au loin des plaines enchantees, de vertes prairies et le mirage leger de son Eldorado. Les vent 
l’entrainent en silence, et, quand la realite le reveille, ii est aussi loin du but que du rivage qu'il 
a quitte, ii ne peut plus ni poursuivre sa route ni revenir sur des pas. 

(Musset, Les Caprices de Marianne, I, 1.) 

KNJIGA PRVA: 


OSLOBOĐENJE. 


1 . 

ELLEVUE! 

Branka je gurnula Auroru laktom u 
rebra i mahnula glavom prama kla¬ 
viru. Aurora je radoznalo bacila po- 
u smjeru Brankina nosa. Znala je, da je to 
Brankin uzvik, kada vidi nešto »zanimljivo« . . . 
što miriše na »pikanteriju« ili na skandal! . .. 

Gospođa Schweitzer je marljivo udarala po tip¬ 
kama »one step«, mlađarija se neumorno vrtjela 
po salonu, starije su gospođe čavrljale i sjedjele 
na stolicama, prislonjenima tik uza zid, da ostane 
prostora za ples, dok su se mlađe porazdijelile 
među njih i među plesače. 

Aranka i Margit bile su duša plesu. Animirale 
su društvo, na silu vukle lijenčine, da plešu, učile 
koracima nevješte, grdile nespretne, smijale se, 
pljeskale, cvrkutale . . . 

— Ali zaboga, Cezare, malo više elastičnosti. 
Benissimo... Sada pas de cloche... 
H a 11 a istennek... Sada dvostruki korak . .. 
Ne, ne valja, opet ste pogriješili! . .. 

Cezar je bio sav uspuhan. Ti novi plesovi čine 
se tako jednostavni, a ipak ih je teško naučiti. 
Kako je lagan bio stari bečki valcer sa svojim 
mekim, valovitim i razbludnim okretajima! ... To 
da; ali sad sve nekakvi one step, two step, 
f o x-t r o 11 i šta ti ja znam! 

Ne, ne, draga Aranka, non posso piu. 
Umoran sam. Pomislite samo, kako smo daleko 
danas plivali. Čitavo smo popodne u vodi. Pa sad 
još i plesati! Ne, to ne ide, cara m i a. Morate i 
sami uvidjeti ...E impossibile... 

I baci se na stolac blizu klavira 

— Fi, edesem, a ja bih još mogla da zaplešem 
čardaš i da ga plešem pola sata!... 0 — »d e r 
alte Zigeuner«... 

Aranka ispruži širom ruke, zatvori oči, zabaci 
glavu i potrese kudravom kosom. I tiho sa strašću 
prošapta: 

— Aven c i k a n y . . . 


Dvije, tri sekunde. Zatim otvori oči, naglo za¬ 
trese glavom kao malo začuđeno, nasmije se tihim, 
drhtavim smiješkom, spusti ruku na rame Cezaru i 
prignuvši glavu prošapta, gledajući mu ravno u oči: 

— Ne, vi Hrvati nemate krvi. Samo uzdišete i 
sanjarite. I to zovete nekom slavenskom dušom . . . 
Ph, ta vječita melankolija, i to mi je život. . . 

I protisne kroz zube oštro i prigušeno: 

— Mrzim vas! 

... To je bio čas, u kom je Branka gurnula Au¬ 
roru u rebra i rekla: b e 11 e v u e. No bilo je već 
malo prekasno. Aranka je odgurnula rame Ceza¬ 
rovo i u tili čas je odlepršala među plesače. Cezar je 
sjedio sam kraj klavira, ražaren od plesa ... ili od 
čega drugoga ... i rastreseno je gledao u note ... u 
zrak, kuda li, —Aurora nije mogla pravo razabrati. 
Gospođa Schweitzer je neumorno tipkala dalje, 
ovaj put za promjenu jednu gavotte... Au ciki 
se plesača razabirao Arankin srebrni smijeh . . . 

Aurora upita pogledom Branku. Ova za odgovor 
slegnu ramenima i značajno se nasmija. Zatim se 
sagnu do njezina uha i nešto šapnu, našto Aurora 
prasnu u bučni smijeh, a za njom i Branka. 

Cezar se trže, kao da ga je to prenulo iz misli, 
i stade gledati unaokolo. Pogled mu je nekog 
tražio ... 

Nedaleko je društvance starijih gospođa živahno 
raspravljalo. Nije se od buke moglo razabrati, o 
čem. Upravo je govorila gospođa Pick. Sva su lica 
napeta bila od očekivanja, oči širom otvorene. 
Svaki čas bi po koja gospođa u znak odobravanja 
uskliknula ili bi ozbiljno i smiješno-tužno kimnula 
glavom. Napokon bura odobravanja — govornica 
je svršila. Sad se čuo indignirani unisono: 

— O, diese Manner!... 

Nasuprot klaviru, kod otvorenog prozora, crno- 
kosi je Dalmatinac Bare nešto šaptao u uho mladoj 
gospođi Nini, maloj, junačkoj plavki, a ova se na 
glas smijala i prijekorna ga lupkala lepezom po 
ruci; 

— Che malizioso ! . . . 

A na lijevo, kod ulaza u veliku dvoranu, stajao 
je mladi profesor Bukovački i bockao je svojim 
opaskama Margit, koja je malo prestala plesati, da 
se na čas odmori. 

— Obećajte mi, govorila je Margit mazeći se, da 
ćete mi posuditi. . . 

— Nipošto, gospođice, Casanova nije za malu 
djecu . ,. 

— No, čujete, koja drskost... Zar mislite, da 
ja još vjerujem u rodu? 

— 0, s vaših šestnaest godina! . . . 

— Sedamnaest, molim . . . 

— No, no, a za deset ćete godina govoriti, da 
ste jedva prošli dvadesetu . . . 

— Szemtelen!... 

. . , Cezar nije našao, što mu je pogled tražio. 
Ustade i pođe u veliku dvoranu. Kod nekoliko se 
stolića kartalo. Usred dvorane su gospoda sasta¬ 
vilo nekoliko malih stolova i jedan veliki, i tu se 
lijevao šampanjac i debatiralo naveliko. Gotovo 
sama gospoda i par starijih gospođa. 

— Nein, meine Herren, ich prote- 
stiere feierlichst, žestio se veletržac kožom 
Klein. Nema ništa nad njemačkom kulturom. Po¬ 
gledajte samo tu industriju, te izume, zrakoplove, 
podmornice, strojeve, optičke sprave, kemika¬ 
lija .. . 

— Dobro, dobro, opirao se profesor Jireček, ali 
njihova je superiornost samo u materijalnom pod¬ 
ručju. Pa i tu ih nadbijaju Englezi i Amerikanci. 
Svi znamo, kakvi su užas pobudili njihovi tankovi. 
A i njihove podmornice ne zaostaju za njemač¬ 
kima . . . 

— B i 11 e, protestirao je Schwarz, vojni dobav¬ 
ljač blaga, šta to sve vrijedi, kad je njemačka po¬ 
bjeda ipak sigurna. A zepelini... 

— No, to ipak valjda ne ćete tvrditi, da Fran¬ 
cuzi nisu veći avijatičari! Napokon i ideja zrako¬ 
plovstva je njihova. Braća Montgolfier su prvi po¬ 
čeli. Francuzi su ljudi velikih koncepcija, oni da- 
vaju ideje, oni stvaraju. Nijemci samo prihvaćaju 
i izrađuju; oni su marljivi i ustrajni radnici. I to 
je za pohvalu, ali to je manje vrijedno. Francuzi su 
duh, Nijemci su materija ... 

— Ja bih se usudio primijetiti, upadne bojažljivo 
umirovljeni profesor klasičnih jezika Pavlović, da 
su već i stari Grci bili preteče braće Mont. . . 
kako ste ono već kazali? . . . Ikar nam je primjer, 
koji svjedoči, kako nema nilnovisubsole... 

— Dabome, dabome, prekine ga nestrpljivo ad¬ 
vokat Miholić ... Za nas je međutim glavno pi¬ 
tanje, što je u interesu Hrvata, da pobijedi antanta 
ili centralne vlasti? 


— Ja mnijem, gospodo, prihvati kotarski pred¬ 
stojnik Stojanović, da je o tom neumjesno rasprav¬ 
ljati. Otkad je Njegovo Veličanstvo car Karlo stao 
na čelo države, savez je s Njemačkom čvršći nego 
ikada, a po tom je i pobjeda sigurna . . . 

— Das ist ja klar wie die Sonne, 
lupi Klein šakom po stolu. Za šest mjeseci teći 
će šampanjac na potoke u Zagrebu, i mi ćemo Mi¬ 
cati: »H och u n s e r W i 11 y !« 

— Hoch Kaiser Karl von Habsburg, 
zaviknu svečano Sava Stojanović. 

I nekoliko šampanjskih čepova puče, pjenušava 
se tekućina zacakli u čašama, nastade kucanje, 
nazdravljanje, graja ... 

— Eto tako oni govore nakon četiri godine 
rata, okrenu se zlovoljno Jireček k Miholiću. Da¬ 
bome, mi ovdje razlijevamo šampanjac, a narod 
gladuje, stenje pod rekvizicijama i proklinje rat. 

— Zato je Klein kao vojni dobavljač zaslužio 
četrdeset milijuna, reče Miholić, K r iegsliefe- 
rant, Kriegspatriot! 

— A ja sam izgubio brata na Piavi, snuždi se 
Jireček . . . 

Cezaru bude teško kod srca. Kakvi su to od¬ 
vratni tipovi, gramzivi za novcima i častima! . . . 
Eto Stojanovića bi smrtno uvrijedio, da ga nazoveš 
Srbinom — on nije čak niti Hrvat, sad je on samo 
»Austrijanac« i »kaisertreu« — i svakomu s po¬ 
nosom pripovijeda, kako mu je sin, carski kapetan, 
u Valjevu dao postrijeljati pedeset »ušljivih« srp¬ 
skih seljaka, jer da je jedan od njih noću iz busije 
ubio carskog vojnika... I još je zato dobio or¬ 
den! . . . 

. . . Soba se napunila dima. Zrak je postao spa¬ 
ran i zagušljiv. Svuda buka, prepirka, cika, vrisak, 
smijeh. A sve uz vječitu pratnju gospođe Schwei- 
tzer. Sad je napokon došao na red i »H erkules- 
f ii r d 6«: 

Du mein verschwundenes Gliick, 
kehr' zuriick, o kefir' zuriick! . .. 

Cezar izađe napolje. Trebalo mu je svježeg 
zraka. Glava ga je boljela, a na dušu mu sjela neka 
bol i sjeta. Bio je tako sam. Trebao je nekoga, tko 
bi mu mogao čitati u duši, tko bi ga razumio bez 
riječi. Nekoga, s kim bi se osjećao bliže nego sa 
svom tom stranom gomilom, koja je bučila, zabav¬ 
ljala se i politizirala uz šampanjske boce . . . 

Kako je ugodno lutati po parku, kad je srce 
puno čežnje, nade i mladosti! Ali njemu je bilo 
teško kod srca. I on je satkao svoju sanju o sreći, 
i on je nosio svoju sanju u duši, Ali, eto, samo sanje 
vječno traju, a život teče mirno, lagano, sigurno . . 
i okrutno. Da, okrutno! . . . Kao lakrdijaš u cir- 

kusu, i mi tako koracamo po napetoj žici života i 
mučimo se, da uhvatimo ravnotežu. Ali lakrdijaš 
može da se povrati, ako nije dobro započeo, može 
da iznova pokuša steći ravnovesje. Mi ne možemo 
nikad više natrag. Čim smo načinili korak naprijed, 
žica je postala za toliko kraća: — ne možemo na¬ 
trag, jer iza nas je bezdno; ne možemo dolje, jer 
ispod nas je bezdno; moramo naprijed, a znamo, da 
nas i tamo čeka bezdno. Uzalud se pitamo: otkud, 
kamo i zašto? — Odgovora ni otkuda nema ... I 
od očaja plešemo po žici, smjelo, vratolomno, drsko 
— jadni lakrdijaši! ... I to se zove »život«! . . . 

Odakle mu te misli? Zar opet napadaj pesi¬ 
mizma? Što mu fali? Zar nikoga nema, tko bi ga 
ruzumio? Nikoga, tko bi osjećao za nj? .. . »Osje¬ 
ćao« — pa evo, Aranka iskreno osjeća za nj i ne 
skriva toga. Ali ona gleda život u ružičastim bo¬ 
jama. Za nju život znači neprekinuti niz zabava i 
plesova, beskrajna gomila toaleta i nakita, i puno 
smijeha, sreće i ljubavi. . . Koliko puta je on po¬ 
kušavao, da se tako poda životu, da se opije užit¬ 
kom — ali uvijek je iza toga osjećao prazninu u 
duši i gađenje prema samom sebi. . . 

Ne, Arankina ljubav nije ona prava. On bi to 
osjećao, da jest. A njemu se uvijek čini, da je ta 
ljubav samo na površini: malo razdraženi živci, uz¬ 
burkana strast, bez dubljine ... A ljubav, koja je 
najuzvišenija i jedina potpuna forma ljudske sreće, 
zahtijeva više od svakog drugog osjećaja, da bude 
duboka, da bude shvaćena i uzvraćena . . . Ljudi 
prolaze jedni mimo drugih u životnoj borbi, naglo i 
grozničavo, svaki sa svojim idealom i sa svojom 
sanjom u duši. Bogatstvo, časti, slava, šta mari ka¬ 
kav je ideal, nekakav svatko ima. I da se sad u 
toj borbi i u guranju kroz život nađu upravo dvoje, 
koji će se razumjeti! . . . Sreća je, da se čovjek pri¬ 
lagođuje, tko lakše, tko teže; ako slučaj dvoje na¬ 
nese skupa, ipak se mogu približiti, pa ako im duše 
nisu suviše različite, mogu se i sasvim prilagoditi. 
Ta zar većina brakova nije takva — i to onih uzor¬ 
nih? Ali ako po nesreći tvoj slučaj nije takav; 
ako si se ti prevario, a zabludu si spoznao, kad je 
bilo prekasno? . .. Većina se brakova dade više ili 
manje u sklad dovesti, ali ni za jedan nema kod 
sklapanja sigurnosti, da možda baš taj nije pro¬ 
mašen. A onda razočaranje, novi lov za srećom i 
uvijek s nesigurnim uspjehom! A život teče, teče. . . 
žica postaje sve kraća, bezdno sve bliže ... 

Cezar se strese i naglo stane, kao da je ugledao 
pred sobom ponor, a onda se malo nasmiješi, ot¬ 
kine rastreseno list sa grančice i pođe smjerom 
prema terasi. 

. . . Eto, Aranka je već ljubomorna. Otkad je 
došla Ona, sve se promijenilo. Čudno je to, kako 


neki ljudi imaju neodoljivu moć nad svojom oko¬ 
linom. Ona malo govori, ponajviše sluša, i samo 
joj katkad malo zadrhtaju usni kutovi, kao od boli 
ili možda od suspregnutog ironičkog smiješka. Čini 
ti se, kao da joj je sav taj život u sitnicama bes¬ 
krajno smiješan, glup i dosadan — ona kao da je 
neizmjerno visoko nad svime, što je okružuje. 
To je Njezin čar i u tom je Njezina nadmoć . . . 
Zato privlači i zato ulijeva povjerenje; osjećaš, da 
je kadra sve shvatiti. . . Da, Njoj bi se mogao po¬ 
vjeriti. Ona bi ga razumjela. Nesvijesno ju je 
tražio, ali je nigdje u društvu nije vidio. Gdje bi 
samo mogla biti? . . . 

Došao je na terasu. Večer je bila mirna i tiha; 
valovi su u pravilnom ritmu udarali o klisure i uz 
tihi jecaj pjevali plačnu pjesmu mora. Mjesec je bio 
prekrit lakim, bijelim oblačićem, koji je nalikovao 
svatovskoj kopreni nevjeste, ali njegova se svi¬ 
jetla sjena u moru prelijevala u tisuću talasića . . . 
Tamo ravno u daljini vidjeli se tamni obrisi Kvar¬ 
nerskih otoka, a nadesno se krijesila svijetla u 
gradu . . . 

Po moru su se pomicala dva mala čamca. U je¬ 
dnom — bližem — sjedio je zagrljen zaljubljeni 
par i snatrio na mjesečini. Nijesu ni veslali; pustili 
su, da ih more uljuljava u ljubavnu sanju ... U 
onom, koji je bio dalje, sjedjelo je više osoba. Oni su 
veslali i pjevali uz ritam vesala polaku, sentimen¬ 
talnu primorsku melodiju: 

Moja se Marica kraj mora šeće, 

Kraj mora šeće, kraj mene ne će — 

Moja se Marica kraj mora šeće, 

Kraj mene ne će — tu-u-žan sam ja! . . . 

Cezar je slušao i snatrio . . . »Tu-u-žan sam ja!« 
Neka nepoznata, potmula bol, skrivena duboko u 
duši; bol, kojoj ne znaš uzroka, a od koje ti podrh¬ 
tava srce; koja rađa čežnjom i očajem i nagoni 
suze na oči — ta bol, koja je cijele večeri tinjala 
u Cezarovim grudima, rasplamtjela se do očaja, 
kad je naslonjen na ogradu terase gledao prelije¬ 
vanje srebrnih talasa i slušao tužnu mornarsku 
pjesmu .. Ah, sam — kako je teško i u boli i u 
sreći biti sam! ... I na čas zaklopi oči, da bar u 
duhu vidi Onu, koju je cijelo veće uzalud pogledom 
tražio . . . 

A veslači su pjevali dalje: 

Pa kad nam ne-e-da ta majka tvoja, 
da budeš moja — tu-u-žan sam ja! . . . 

Taj mu se čas učini, kao da ga je netko tihim, 
mekim glasom zovnuo . . . »Cezare!« . . . Ne, ne, to 
je varka ćutila, to je ta čarobna moć mora, što čini, 
da ribari vide morske djevice, koje ih dozivaju na 
ljubav . . . »Cezare!« . . . Osjeti, kako mu se netko 

lako taknuo ramena. Trgne se — »zar Ona?« — i 
naglo se okrene . . . 

Bila je — Aranka! 

— Što ste me tako začuđeno, tako razočarano 
pogledali, Cezare? Kao da vam je krivo . . . 

U njezinu je glasu drhtala opet prikrivena bol 
i tihi prijekor. Oči su joj bile tužne. 

On se sabere: 

— Aranka, vi ovdje? Ja sam držao, da ste među 
plesačima . . , 


— Bila sam . . . Gospođa Schweitzer je počela 
svirati valcer... Herculesfiirdo« . . . Htjela sam 
plesati s vama, edesem, i taj čas ste se nekud 
izgubili. . . Izišla sam i tražila sam vas po parku . . . 
s one strane . . . Nisam vas našla. Onda sam došla 
na terasu. . . Vidjela sam vas, kako ste naslo¬ 
njeni na ogradu. . . zamišljeni. Slušala sam pje¬ 
smu ... ne razumijem riječi, ali napjev je tako sje¬ 
tan, pun boli... Te vaše hrvatske pjesme, senti¬ 
mentalne kao i vi Hrvati. . . Lijepe su, samo su 
tužne .*. .. 



M. CL. CRNČIĆ: »SUNČANI ZRACI«. 


— Tužan je hrvatski narod, Aranka, jer je ne¬ 
sretan. Zato su mu i pjesme tužne ... i lijepe kao 
bol. 

— Non parli cosi... Zar nema ljepote i u 
veselju, u življenju? Život valjda nije umiranje? 

— Jest, Arankam, jest, umiranje . . . Ali može 
biti lijep. Samo treba da ima sadržaj i svrhu. 

— A ljubav? Zar ona ne može dati sadržaja ži¬ 
votu . . . ako ne i svrhu? 

— Može... To i jest najdragocjeniji sadržaj 
— ali ga je najteže naći. . . 

Aranka spusti glavu: 

— Prije ste drukčije govorili, prošapta tiho . . . 
Mnogo ste se u zadnje vrijeme promijenili. . . 


— Prije! . .. Zar je to moguće? On da se pro¬ 
mijenio? ... Ta da, bit će već blizu tri sedmice što 
ga je stala učiti plesove, poslije podne, u dvorani. 
To su bili vedri, sunčani dani, za kojih se rascvala 
njihova ljubav. Pod tim južnim nebom, na tom hr¬ 
vatskom moru! Zavoljeli su se: on Hrvat, ona Ma- 
džarica, a talijanski su govorili, da se mogu razu¬ 
mjeti! Šta pita ljubav za narodnost, za jezik, kad 
je i more i zrak i sunce — sva atmosfera, puna ne¬ 
čega, što razdražuje živce i rasplamćuje krv? . . . 
Voljeli su se . . . A onda je došla Ona... Što se 
dogodilo? Nijedan ne bi znao pravo reći, tek 
Aranka je postala ljubomorna . . . bez razloga, 
dabome ... i oboje je osjećalo, da je oblak zakrio 

sunce — sjena je pala na ljubav ... Ali sad je bila 
tako krasna noć! Mjesečina je izašla iza oblaka i 
razasula svoje biserje po moru i po parku, po 
terasi i po garavim Arankinim uvojcima , ., Cezaru 
je zadrhtalo srce. Bio je tako sam, a toliko je 
trebao ljubavi! .. . 

— Ne, Arankam, primi je on nježno za ruke, 
sav pod dojmom momenta i opčaran krasotom 
noći, — ne žalosti se ... Ja i danas mislim jedna¬ 
ko ... ta znaš, da si mi vrlo draga ... T i a m o 
sempre, mia piccina, sempre, lo sai... 

Privine je k sebi i stane joj gladiti garave kose. 

Aranka se tijesno privije uza nj i podigne glavu: 

— Zaista? . . . Da, da, vjerujem ti; sada ti je 
glas tako iskren i topao . . . Moj si, samo, samo 
moj ... edesem... lelkem... 


I u tihoj noći, obasjani mjesečevim sjajem, opa¬ 
jali su se dugim cjelovom zaboravi i sreće . . . 

Samo se čulo more, kako oplakuje kamenje na 
žalu, i izdaleka je dopirala polagana, jedva čujna 
pjesma: 

Popuhnul je tihi vetar 
i odnesal Mari krunu . . . 
trajna — nina — nena . . . 

... Najednom se začu laki šum, kao da je ne¬ 
komu suha grančica pukla pod nogom. Njih se 
oboje trgnuše iz zagrljaja i pogledaše prema strani, 
otkud se čuo štropot. . . Cezar zadrhta, Aranka 
problijedi. .. Na ulazu terase stajala je bijela žen¬ 
ska pojava . .. 

Bila je — Ona! 


DIPLOMATSKA MISIJA FJODORA PAVLOVIĆA 

Napisao VIF MARJANOVIC. 


AD učestaju kišni dani u tolikoj 
mjeri, da ti se čini, kao da te svaka 
kaplja kiše udara pravo u mozak, a 
nebo nikako da se riješi one sive 
koprene, koja ga je nametljivo prekrila, dolazi čo¬ 
vjeku, da živo zaželi malko sunca pa makar i nije 
poetične naravi. 

Međutim Fjodor Pavlović — a o njemu sam na- 
mislio da pripovijedam— ne samo da je bio poeti¬ 
čne naravi, već se smatrao upravo poetom, što 
kadšto i nije isto; osim toga rodio se on na svoju 
nesreću u Žoltnoj poljani, u koju sunce ne bi za¬ 
virilo ni toliko puta, koliko puta je to činio gu- 
bernijski upravnik. Tako se Fjodor Pavlović od- 
jedared sjetio slika, što je vidio na sajmu u Nižnjem, 
a koje su prikazivale sunčanu Italiju ili jednu drugu 
klasičnu zemlju, svu u sunčanom sjaju. Sve kao 
da se po slici prosulo zlato, pa to blješti, da te oči 
zabole. 

Po svojoj melankoličnoj naravi odlučio je Fjodor 
Pavlović da pođe u Rim. I on bi svoj naum moguće 
izveo, da se u zadnji čas nije sjetio, kako ne zna, 
na kojoj strani svijeta zapravo taj bajoslovni grad 
leži i koja cesta iz Žoltaje Poljane vodi onamo. 

Tada je pomislio na Pjitor. Nu napusti i tu mi¬ 
sao, kad je doznao, da je iz Žoltaje Poljane do Pji- 
tora upravo dvadesetput toliki put, koliko iz Žol¬ 
taje Poljane u Nižnij. 

I tako sve redom došao on i na Nižnij, koji je 
bio udaljen tek dvadeset vrsta. Doduše — bilo 
je nevjerojatno, da će tamo biti više sunca, nego u 
tužnoj postojbini Fjodora Pavlovića; no logika je 


slaba strana sentimentalnih pjesnika. Osim toga 
postojao je još jedan razlog, koji ga je ponukao, 
da krene onamo. 

Fjodor je Pavlović bio poet. Time još nije re¬ 
čeno, da je bio posvemašnja danguba. On je pače 
bio čovjek, koji je sam služio svoj svakdanji hljeb 
time, da je u dokolici prodavao u Semjenovoj knji¬ 
žari knjige, a inače pjestovao unuka svoga gospo¬ 
dara. A i ne bi trebalo baš njegovo piskaranje ku¬ 
diti; ta pomagao je time rusku industriju papira i 
crnila, koja je u ono doba bila još u povoju! 

Ali ove dobre strane njegova pjesnikovanja bile 
su natkriljene zlim stranama toga beskorisnoga 
zanata. 

Tako dugo, dok se Fjodor Pavlović nazivao 
samo pjesnikom i puštao, da mu raste duga kosa te 
bez ikakova vidljiva razloga buljio od vremena do 
vremena u nebeski svod, nije ta stvar bila još 
opasna. Ali čim je počeo zaista da piše, bila je ne¬ 
sreća gotova. 

U jednom takvom nesretnom momentu napi¬ 
sao je »Fragmente iz historije Žoltaje Poljane. 
Drugi dio« i poslao ih Pipinu Erastoviću, knjiže¬ 
vniku u Nižnjem, da ih odštampa u svome »Glo¬ 
busu.« No Pipin Erastović nije Fjodoru Pavloviću 
na tu pošiljku odgovorio ni crne ni bijele. 

Eto, to je bio razlog, zbog kojeg je Fjodor Pa¬ 
vlović u času duševne depresije izabrao za cilj 
svoga putovanja Nižnij. Htio je zamoliti Pipina 
Erastovića, da mu povrati rukopis. 



đđ 










G o d. I. 


VIJENAC 


Broj 4. 


I tako je nekog maglovitog popođneva stajao 
Fjodor Pavlović pred kućicom, u kojoj je stanovao 
Pipin Erastović. Srce mu je u tom momentu od 
silne uzbuđenosti gotovo stalo, 

Pipin Erastović sušio je rublje. Bit će, da mu 
zbog toga i nije bilo osobito drago, kad je Fjodor 
Pavlović prejako pokucao na vrata i unišao. 

— Ja sam Fjodor Pavlović, započe autor »Fra¬ 
gmenata iz historije Žoltaje Poljane. Drugi dio« i 
zape. Očekivao je, da će se Pipin Erastović odmah 
dosjetiti, o čemu se radi, pa će ga pozdraviti neka¬ 
kvim prijaznim usklikom, dodati koju frazu, a 
onda će sve početi glatko da teče. Međutim je 
slavni književnik mirno objesio mokru košulju na 
uže, koje je bilo napeto s jednoga ugla sobe u drugi 
i zijevnuo: 

— Daaaaa ... A ja sam Pipin Erastović. 

Fjodor je Pavlović stao da muca: 

— Ima tome već po godine . . . ne, sedam mje¬ 
seci ... Ako niste pročitali, ne smeta. Stvar se 
zove »Fragmenti iz historije Žoltaje Poljane. Drugi 
dio.« 

Pipin je Erastović dalje sušio rublje s lakoćom, 
koja bi dala naslućivati, da je od poroda određen 
za taj posao. 

— Izvolite sjesti, mladi prijatelju, reče s onom 
dobrohotnošću, kojom običajemo susretati ljude 
poremećenih duševnih kvaliteta. 

— Znate, poslao sam Vam jednu malu stvarcu 
na ogled... slobodnije će Fjodor Pavlović. — 
Moje je ime Fjodor Pavlović. 

— A tako! usklikne Pipin Erastović sa zani¬ 
manjem, koje je odavalo, da bi se došljak s njegove 
strane mogao zvati i Julije Cezar. — Dakle vašu 
stvarcu sam ja čitao nedavno, da, sjećam se, bilo 
je to u predsoblju liječnika Azimora. I sviđa mi se 
dakako. 

U tome je trenutku Fjodor Pavlović toliko za¬ 
volio Pipina Erastovića, tog velikog književnika, 
koji tako lijepo govori o njegovoj stvari, da bi ga 
najradije od milja zagrlio. Promrmljao je nešto kao 
»Ništa . . . malenkost« i uzvrpoljio se na stolcu, 

— A šta ste vi inače? ljubezno nastavi Pipin 
Erastović pazeći pomnjivo, da mokre ogrlice objesi 
ravno na uže. 

— Pjesnik, izlane Fjodor Pavlović naivnošću, 
koja je danas svojstvena jedino nama Slavenima. 

— Da ... Ne mislim ja to tako. Htio sam reći, 
čime se vi bavite. 

— Ja pišem ... A osim toga sam namješten u 
knjižari Ivana Semjenova mlađega u Žoltajoj Po¬ 
ljani. 

Pipin je Erastović zijevnuo. 


— A imadete li vi kakvih planova — onako za 
budućnost? 

To pitanje došlo je Fjodoru Pavloviću malko ne¬ 
zgodno, jer zapravo još u svom životu nije pomi¬ 
slio na to, da bi mogao postati drugo, nego namje¬ 
štenik u knjižari Ivana Semjenova. I tako se sjetio, 
da je nekada u mladosti čuo riječ diplomacija« i da 
je to oduvijek smatrao kao nešto najviše, što je 
ljudski um mogao da zamisli. Stoga prošapće 
plaho: 

— Znate, ja bih u diplomate ... u Pariš. 

— Tako. Lijepo zvanje, samo što malo nosi. A 
vašu ću stvarcu odmah potražiti. 

Međutim je Pipin Erastović — ne baš u skladu 
sa svojim riječima — mirno sio za stol i stao sr¬ 
kati crnu kavu. 

— Vidite, ja ovako. Malo radim, pak gucnem 
kavice, onda opet sušim rublje i tako dalje. Znate, 
vaš roman sam ja čitao. Da, sad se sjećam, mladić 
se zaljubio u djevojku, ona mu ne uzvraća ljubav 
i onda nastaju komplikacije .. . 

— Da . . . požurio se da potvrdi Fjodor Pavlo¬ 
vić, — To jest i nije baš posve tako. Naime radi 
se o tome, kako je nastala Žoltaja Poljana, o njenim 
prvim stanovnicima i tako sve redom . .. 

— Ma da, mahnu rukom Pipin Erastović. — 
Pa to je upravo ono, što govorim, mladi prijatelju. 

— Fini je to gospodin, pomisli Fjodor Pavlović. 
— Ja sam se eto toliko bojao — pa naravski, ve¬ 
liki je on književnik — a Pipin Erastović ne čini 
mi ništa . .. zove me još svojim prijateljem . . . sa¬ 
svim obično. Suši rublje i pije kavu ... A njegovu 
su sliku jedared donijele čak i »Nižnijskije Vjedo- 
mosti»l 

— Potražit ću Vam odmah Vašu stvarcu, na¬ 
klapao dalje Pipin Erastović. Samo ne znam pravo, 
gdje se nalazi. A ono, poznajete li vi moguće ba¬ 
lerinu gospođicu Mikloševskaju? 

Fjodor se Pavlović nešto zbunio. Pače se zbunio 
u tolikoj mjeri, da je izgledao prilično glupo. 

— Ba ... balerinu? 

— Ma da. Stanuje u Gorohavoj ulici, vis-a-vis 
Malog Teatra, lako ćete je naći. 

— A što ... ja? 

— Jest, jest, mladi moj prijatelju. Znate — Pi¬ 
pin je Erastović snizio glas — radi se tu zapravo 
o jednoj ... kako da se izrazim ... diplomatskoj 
misiji. Vi biste mogli onako usput, kad se vraćate u 
Žoltaju Poljanu, ponijeti sa sobom jedno malo pi¬ 
smo . .. jedno malo ružičasto pismo. 

Fjodoru je Pavloviću bilo, kao da se čitava soba 
okrenula. On, namještenik u knjižari Ivana Se¬ 
mjenova mlađega, izvesti će za Pipina Erastovića, 

čiju sliku su čak donijele i »Nižnijskije Vjedomosti« 
jednu »diplomatsku misiju.« 

— Gorohajova ulica leži na protivnoj strani od 
Žoltaje Poljane, ne? zapita plaho. 

— Jest, jest, kojih jet vrsta, zapravo vrstica, 
odavle. List možete lijepo usput predati. Samo 
ćete na vratima pozvoniti i uručiti ga služavci. Pa¬ 
zite samo, da ga ne zaprljate. 

I Pipin Erastović utisnuo mu je u ruke kuvertu, 
na kojoj je stajalo: »Mademoiselle Šonja Miklo- 
ševskaja.« 

— Tako, to bi bilo u redu. Da, još nešto. Ima- 
dem jednu ideju. Posjedujete li vi moguće banku 
od — recimo — pedeset rubljića? 

Fjodora je Pavlovića oblio znoj. 

— Izvinite . . . zaboravio sam ... ali. . . Eto vi¬ 
dite, imadem ovdje pet rubalja u srebru i ovu ban¬ 
ku od deset rubalja, koja ne vrijedi. . . otrgnut joj 
je lijevi, to jest, može biti i desni ugao. 

— Ali ne smeta, mladi prijatelju. Dajte vi to 
samo ovamo. Skočit ću prvom prilikom u banku 
na Petrovu trgu, pa će mi je uz malu naplatu za¬ 
mijeniti za novu novcatu. 

— Tako? zinu Fjodor Pavlović olakšano uzda- 
nuvši, što je Pipinu Erastoviću bilo pomoženo i s 
petnaest rubalja. 

— Da. Pet rubalja možete odmah zadržati i ku¬ 
piti za njih na Vasiljevom ostrvu kitu cvijeća, koju 
ćete također tamo predati. Tako, moj mladi pri¬ 
jatelju. Gorohajova ulica 15 . . . 

Fjodor je Pavlović stajao na vratima. 

— Izvinite, promrlja plašljivo — moje je pitanje 
zacijelo nametljivo, ali znate, Žoltaja je Poljana 
daleko. Hoćete li izvoljeti štampati »Fragmente iz 
historije Žoltaje Poljane. Drugi dio« u vašem listu? 

— Eto, skoro smo to zaboravili. Ne, Fjodore 
Pavloviću, Vaše pitanje nije nametljivo, niti naj¬ 
manje. Samo što mi takovih stvari uopće ne štam¬ 
pamo Ali ja ću Vam to ipak potražiti, pa onda, ako 
slučajno prolazite ovuda, svratite se opet k meni, 
da vam predam rukopis. Onda ćete mi ujedno po¬ 
vratiti novac, koji će vam ostati od cvijeća. Pet 
rubalja ne smiju ruže da stoje . . . 


Bilo bi to moguće i za blagu ćud Fjodora Pa¬ 
vlovića previše, da taj nije bio omamljen valom 
sreće, koji ga je zahvatio. Njemu je bilo, kao da 
leti, a u ušima zujilo mu samo »mladi prijatelj«, 
»diplomatska misija« i »balerina Mademoiselle Šo¬ 
nja Mikloševskaja«. Pošao je na Vasiljevo ostrvo 
i kupio za sav novac crvenih ruža, a Pipinu je Era¬ 
stoviću naumio povratiti još posebno dva rublja. 

Na putu pak do Gorohajove ulice neprestano je 
zirkao na list i promatrao slova, koja su bila kao 
kaligrafirana. 

— Kako je to samo lijepo napisao: Mademoi¬ 
selle Šonja Mikloševskaja . . , Nekako posebnim 
načinom ,. . Balerina... a ta hoda valjda po 
užetu? - 

Svoju diplomatsku misiju izveo je savršeno; tek 
što je na stubama bubnuo o tle i zgnječio ruže. — 

A bio je to zaista zanimljiv trenutak, kad je on, 
ruski poeta Fjodor Pavlović, zbunjen stajao na 
vratima stana balerine Mikloševskaje, u ruci ve¬ 
lika kita crvenih ruža, i mucao: 

— Od Pipina Erastovića .. . 

Nasmijana služavka primila je pismo i odmah 
iščezla. Fjodor je Pavlović čuo šuštanje svile i ve¬ 
seli smijeh. A onda se služavka povratila, primila 
ga za ruku i izvela napolje. 

Tek na ulici primijetio je Fjodor Pavlović, da 
ga nešto hladi o dlan. 

U ruci je imao dva komada po deset kopejki. — 

A kad se vraćao kući, bio je još toliko uznešen, 
da je sve šaptao preda se: 

— Fini gospodin Pipin Erastović . . . Sjajno. Eto, 
dočekao me kao običan čovjek. Fini gospodin . . . 
svjetski obrazovan ... da ... fini gospodin . . . fini 
gospodin . . . 

— A njegovu fotografiju donijele su čak »Nižnij¬ 
skije Vjedomosti. . .« 

Fjodor se Pavlović vratio u Žoltaju Poljanu 
ne ugledavši niti sunca, niti svoga manuskripta, a 
olakšan za petnaest rubalja. Porfirije Galycin — 
zet Ivana Semjenova, u kojega je Fjodor Pavlović 
bio namješten — dobrano se natrudio, dok mu je 
razložio, da je njegova »diplomatska misija« bio 
najgljuplji čin, što ga je u životu izveo. 

MOMČE 

Šala u jednom činu. NAPISAO ŠILAR. 
(Svršetak) 


ŠEĆEROVIĆ : Događa se ... 

MOMČE : (K. g.) A lako je razumjeti zašto. Sko¬ 
če s jedne strane strine Popovićke, s druge strane 
tetke Jovanovićke, i tako potpora ode tamo, kamo 
hoće strine i tetke, a ne, kamo treba. Naša firma 
stoga ne daje nikada ništa takovim udruženjima, 
nego uvijek vlasnici pomno biraju i imaju svoje po¬ 


sebne odabranike, kojima uručuju znatne svote, da 
onda te osobe samo po vlastitoj uviđavnosti taj 
novac podijele pravoj sirotinji. 

ŠEĆEROVIĆ : To baš nije ni tako loša ideja. 

MOMČE : (K. g.) Zar ne, da vam se počinje svi¬ 
đati naš sistem? Za to, kad me poslaše ovamo, re¬ 
koše mi: Pođite u vašu zemlju, i, ako naiđete na 



M. CL. CRNČIĆ: »VELEBIT« 


plemenita čovjeka, prijatelja sirotinje, prepustite 
mu 10% nabavne svote od svih poslova, koje uči¬ 
nite. Neka on tom svotom raspolaže i sirotinju po¬ 
maže. Oh, rekoh ja, ne trebam ni da tražim, po¬ 
znam ja već u glavu takova čovjeka i — (uz po¬ 
klon Šećeroviću) pođoh ravno do vas, da vas pi¬ 
tam, da li ste nas voljni pomoći u našemu nese¬ 
bičnomu naumu i da nam omogućite sklapanje po¬ 
slova — vaše sirotinje radi? 

ŠEĆEROVIĆ: Zacijelo mi je dužnost u prvome 
redu pomagati savezničku industriju, a u drugome 
po mogućnosti podupirati vas kao svoga zemljaka. 


Simpatičan mi je i vaš predlog glede dobrotvorne 
akcije, koji ću rado promicati, jer i sam volim, da 
pomažem sirotinju. No obzirom na moje tegotno i 
odgovorno zvanje moram biti oprezan, i vi mi to 
sigurno ne ćete zamjeriti. Mi trebamo oko 50 brzo¬ 
javnih aparata, pa bih vas molio, da mi pokažete 
crteže i opišete kvalitet robe i cijenu po komadu. 

MOMČE: Nisam drugo ni očekivao od tako sa¬ 
vjesna činovnika, zato sam odmah i donio nacrte. 
(Vadi ih iz omota.) Možete biti sasma umireni, 
roba je prvorazredna, a opis sadržan u crtežima. 


69 



















G o d. i. 


»VIJENAC« 


Broj 


ŠEĆEROVIĆ (razgleda crteže, za se): Ista ko i 
Mošina. (Glasno.) A što bi bila cijena po komadu? 

MOMČE (gleda mu čvrsto u oči): Za tih stotinu 
aparata, "sto ih potrebuje država, voljan bih bio 
staviti vam cijenu od 5500 dinara po komadu, uz 
dobavni rok od godinu dana. 

ŠEĆEROVIĆ: A da li raspolažete s jamstvom 
koje banke ovdje u mjestu? 

MOMČE (samosvjesno): Firma Rastaquouere et 
Cie poznata je u svim bankama pojednako, i iz¬ 
volite samo odrediti, koju ovdašnju banku želite, 
da vam stavim kao jamstvo. 

ŠEĆEROVIĆ: Meni je dakako svaka ovdašnja so¬ 
lidna banka jednako povoljna, no radi one dobro¬ 
tvorne svrhe najbolje bi mi konvenirala Kreditna 
banka, kod koje i ja sam imam čedni kontokorent. 

MOMČE : Još u toku ovoga popodneva imat 
ćete obavijest vaše banke o jamstvu u svakome po¬ 
gledu, kako poslovnom, tako i osobnome .. . glede 
one dobrotvorne svrhe. 

ŠEĆEROVIĆ: Onda bih, zaista, bio voljan povje¬ 
riti vašoj firmi, odnosno vama dobavu tih .. . sto¬ 
tinu aparata, koje naša država nužno potrebuje. 
Ovdje je spis potpisan već po gospodinu ministru i 
na kojemu ne treba drugo, nego da ispunim vaše 
ime, pa da vam ga uručim. — 

MOMČE: Danas opodne izvolite se upitati kod 
Kreditne banke i bit ćete zadovoljni. Svota u 
dobrotvorne svrhe iznašala bi 55.000 dinara i bit 
će vam zagarantovana po istoj banki. _ 

ŠEĆEROVIĆ (povjerljivo i nižim glasom): Još ne- 
šta, gospodine, vi znate, kakove su desolatne trans¬ 
portne prilike. Iz Francuske daleko je dovle . . . 
a mi robu trebamo vrlo hitno. Ako bi. , . ja to samo 
nabacujem onako nuzgredno . . . bilo nemoguće do¬ 
baviti robu iz dalekoga Pariza . . . možda bi vam 
konveniralo potegnuti je i otkuda bliže uz kraći 
dobavni rok. Znam, da se u našem susjedstvu do¬ 
biva te robe vrlo jeftino, a bilo bi razlike i u trans¬ 
portnim troškovima. 

MOMČE: I te kakove! 

ŠEĆEROVIĆ: Ta razlika u transportnim troško¬ 
vima mogla bi povećati onu svotu .. . određenu za 
dobrotvorne svrhe. Ja ću sam primati robu i ne ću 
gledati, otkuda stiže . . . samo da pomognem državi 
u nevolji. 

MOMČE : Razumijem, gospodine! Firma Rasta- 
quouere et Cie. spremna je na svaku žrtvu za 
svoje kliente, stoga ćemo vam robu slati odanle, 
gdje vam najbolje konvenira, a za razliku u pre- 
vozu povisiti svotu određenu... u dobrotvorne 
svrhe. (Čuje se kucanje lijevo.) 

ŠEĆEROVIĆ): Valjda se vraća gospodin Popa- 
dić. Slobodno! 


4 . 


XII. PRIZOR. 

PREĐAŠNJI I POPADIć. 

ŠEĆEROVIĆ (Popadiću, koji ulazi s lijeva): Baš 
nam dobro dolazite, gospodine doktore. Evo (pred¬ 
stavljajući), ovo je gospodin Momče Spadalo, za¬ 
stupnik firme Rastaquouere et Cie iz Pariza, gos¬ 
podin doktor Popadić, činovnik našega mini¬ 
starstva. 

POPADIĆ (rukuje se s Momčetom): Milo mi je. 

MOMČE: Osobita mi čast! 

ŠEĆEROVIĆ: Gospodin Momče Spadalo po¬ 
nudio nam je one aparate, koje potrebujemo, i, evo, 
izvolite razgledati crteže . . . (Razgleda crteže s Po- 
padićem.) Meni se vidi roba dobra i onakova, ka¬ 
kovu tražimo. Što vi mislite? 

POPADIĆ: Zaista mi se roba čini po crtežima 
povoljna i, ako ta tvrtka iz Pariza zaslužuje povje¬ 
renja ... 

ŠEĆEROVIĆ (pouzdano): Oh, za to se ne bri¬ 
nite, za to sam se već ja pobrinuo. Stari sam ja zec! 
Bez jamstva ovdašnje Kreditne banke nema na¬ 
rudžbe. Ispunit ću sada ime zastupnika firme, (piše) 
a cijena .. . zar ne da rekoste 6000 dinara, gos¬ 
podine Momče? 

MOMČE (brzo se snalazi): Predajem se! Mislio 
sam doduše, da ne idem ispod 6500 dinara, ali ple¬ 
menitost i dobro srce Vaše sili me, da podnesem i 
tu žrtvu, znajući u vama dobrotvora i oca siro- 
rotinje. — 

POPADIĆ (fiksira Šećerovića): To vam mogu i 
ja potvrditi, gospodine Momče. Gospodin Šećerović 
izdržava nesebično dvije sirote bez oca i majke, 
znam to zasigurno, a ne će, da se o tome išta znade. 

ŠEĆEROVIĆ (nešto u neprilici, a nešto u jedu): 
Molim, molim! (Za se) Ferizović te ođneo! (Glasno) 
Ali žuri mi se na sjednicu ministarskog savjeta, 
s t°S a > gospodine Popadiću, evo vam gotova na- 
ludžba, pa izvolite je putem Kreditne banke uru¬ 
čiti uz nužni oprez i propisane formalnosti ovome 
gospodinu, kako to i u samome spisu stoji. 

POPADIĆ (uzima spis suhoparno): Bit će, kako 
odrediste. 

ŠEĆEROVIĆ: Tako, meni je sad red poći; zbo¬ 
gom, gospodine doktore! 

POPADIĆ (suho): Zbogom, gospodine načelniče! 

ŠEĆEROVIĆ (Momčetu, potiho): I od povišice .. 
nešto za dobrotvorje. 

MOMČE (isto potiho): Ali sigurno! 

ŠEĆEROVIĆ (glasno): Zbogom, gospodine 
Momče! 

MOMČE: Zbogom, gospodine sekretaru! 

ŠEĆEROVIĆ (odlazi lijevo). 

XIII, PRIZOR. 

POPADIĆ I MOMČE, poslije DOJČIĆ. 

POPADIĆ (gleda narudžbenicu): Stotinu ure¬ 
đaja ... i još k tome cijena od 6000 dinara . . . 

DOJČIĆ (ulazi s desna, drži se za nos, da zatomi 
smijeh, ali ne uspijeva, nego prsne u neobuzdan gro¬ 
hot): Ha, ha, ha! (Zaleti se u Momče i vrti se 
bijesno s njim, ko da igra nekoliko taktova ne¬ 
koga divljeg plesa.) Spadalo! Spadalo! Vražije si 
ti spadalo! 

MOMČE (brani se od šale): Mani, bre! Polagano, 
more! Nisam ja bugarska pozicija ni švapski ma- 
šingever. I meni je doduše tako lagodno oko 
srca, da bih najvolio odigrati jednu đurđevku . . . 
ali (šaljivom ozbiljnošću) ne profanirajmo plesom 
ove svete i nepodmitljive prostorije! 

DOJČIĆ: Ali, reci mi, molim te, kako ću ja slati 
robu iz Pariza, kad leži u Gracu? 

MOMČE: Eh, kakav Pariz! Samo ti nju šalji 
odanle, gdje je sada. Ja ću na te prepisati ustupom 
moju narudžbu, a onaj (porugljivo) dobrotvor 
ne će ništa prigovoriti tvrtki Rastaquouere et Cie, 
koja razvija tako uspješno svoje dobrotvorno dje¬ 
lovanje, pa da mu baš roba stigne iz Tunguzije. 

POPADIĆ (skrbno): Ali, ako mi budemo tako 
rasipali državni novac, brzo ćemo dotjerati do pro¬ 
pasti našu državu. 

MOMČE (odmahne lakoumno rukom): Eh. naša 
država tako je velik i jaki sir, da se jedna rupa 
više ili manje u njem ne će niti opaziti. (Ozbiljnije.) 
Ali nije ovaj posao baš ni tako nepovoljan za 
državu. — 

POPADIĆ: Kako to mislite? 

MOMČE: Evo, kako. Roba će uskoro skočiti u 
cijeni, jer je nema mnogo, a svuda se traži, to ja 
kao trgovac vrlo dobro znam. Time će se izjedna¬ 
čiti ono, što je više naručeno. — 

DOJČIĆ: A ono ... za dobrotvorne svrhe? 

MOMČE: Ne će mu ovaj put upaliti! Ministar¬ 
stvo će se uskoro promijeniti, i ona svota određena 
za dobrotvorne svrhe, otići će u fond za invalide, 
a ne Šećeroviću u džep, zato ću se već ja pobri¬ 
nuti. Dokaza za njegovo nepošteno uredovanje ima 
dosta: vas dvojica čuste njegove razgovore s Nata- 
lijom i Mošom, a i ja sam još tu. — 

DOJČIĆ: Onda ovaj put ne će kupovati đerdane 
milosnicama za državne novce. — 

MOMČE: Ne, zasigurno. (Ozbiljno.) Ali nemojte 
misliti, da sam ja ikad odobravao haranje ova- 
kovih dobrotvora u našoj državi. Htio sam ovaj put 
pomoći prijatelja, pa se i ja upustio u nečiste posle. 
Znam ja i to, da ima još mnogo takovih dobrotvora 
po svim uredima. Ali ništa zato! Mi smo dosad 


imali druge preče brige, znate i sami kakove, pa 
nismo dospjeli, da se bavimo tim korovom. — 

POPADIĆ: Ali sad ćemo. — ^ 

MOMČE: Oh, i te kako hoćemo! Nisam ja je¬ 
dino momče amo u nas. još nas ima čitava legija 
ovakovih momaka, (prijetećim glasom) pa kad mi 
mlađi počnemo jedared čistiti i trijebiti tu žgada- 
riju iz naše kuće, onda ćemo izvesti to onako radi¬ 
kalno, kako mi to već umijemo — i sjeme ćemo im 
zatrti. 

POPADIĆ: I zaista, mi mlađi moramo biti sku¬ 
pina pravih heroja džinovske snage, ako želimo, da 
stignemo druge naprednije narode i da ne ostanemo 
vječno narod drugoga reda. 

DOJČIĆ (odlučno): Ne, ne ćemo — radit ćemo 
požrtvovno, pa da nam onda procvjeta naša 
država, u kojoj će biti svakome lijepo. 

MOMČE: Mene znate, kuću smo si napravili, a 
kako ćemo se unutra urediti, to je sporedno, ma¬ 
kar je udesili i na tri posebna kata. Glavno je, da 
iz kuće više nikoga ne puštamo. Još ćemo primiti 
i onu našu zalutalu braću u kuću, da se proširimo 
na tri mora i onda će nam tek biti naše narodno 
ujedinjenje potpuno i naša nova zavjetna misao iz¬ 
vršena. 

POPADIĆ (skoro pobožno): Daj Bože, što prije! 

MOMČE (uvjereno): Bit će! Što mi iz Šumadije 
zamislimo, to i provedemo. Ali sad ajdemo, da 
usput uredimo sve u banki, a onda, da ručamo, ja 
sam baš valjano ogladnio. — 

POPADIĆ: Obojica ste danas moji gosti. (Mom¬ 
četu.) Ali nas dvojica htjedosmo u naš restaurant- 
zdravljak kod Kitana Stepanovića .... 

MOMČE: I ja ću s vama! Piće — to je stara 
moda, to umiju i cigani, a Momče koraca s duhom 
vremena i napretka. (Hoće da pođe.) 

DOJČIĆ (trgne se): Ali ti si zaboravio, da moraš 
još do ministra? 

MOMČE (u čudu): Zašto da ja moram još do mi¬ 
nistra? 

DOJČIĆ: Ta moraš mu, čovječe, isporučiti po¬ 
zdrave njegove tetke Pele Jovanovićke. 

MOMČE (smije se): Ha, ha, ha! Idi, molim te! To 
zapamti. Svaki pravi Srbin ima bar jednu tetku 
Jovanovićku, a ja čestitu gospu Pelu poznam 
upravo toliko, koliko i ti. 

DOJČIĆ (smiješka se): Alaj si spadalo! 

POPADIĆ: Ali, ako je i spadalo, ama je, zaista, 
baš i pravo momče! (Sva trojica smijući se odlaze 
na desna vrata.) 

ZASTOR. 

U Zagrebu, o Uskrsu 1920. god. 

(Prikazivanje ovoga komada može dopustiti samo autor). 


71 







VIJENAC 


God. I. 


» 


« 


Broj 4. 


MAGLA 


S IVO . . . sivo . . . 

svud je sivo. 
Neprozirna magla gusta 
pokrila je polja pusta 
ko da ništa nema živo. 

Ko aveti crne strše 
stabla gola — čudno krše 
gusto velo sivo, sivo — 
teško, teško, kao tkivo 
od olova : 
zebe, davi, 
grize, gnjavi, 
plaši, truje, 
uništuje. 


A te gole crne grane 
ko da grobne čine vrše: 
ko aveti kobne strše 
kroz mrak duše rastrgane. 

Hladno mi je — 

Sunca nije 
u tom hladu 
u tom jadu . . . 

Idem k tebi: pri Tebi je 
tako toplo, tako jasno, 
tako voljko, tako krasno 
kao od sreće da se smije 
samo Sunce. 

Iva Rod. 


MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HeMON. Prevodi Dr. DRAGO ĆEPULIC 
(Nastavak) 


II. 

EĆ je bilo vrijeme večeri, a Marija 
je još uvijek morala odgovarati na 
pitanja, pričati događaje sa svoga 
puta, a da nijednog nije izostavila, 
kazivati novosti iz Saint-Primea i iz Peribonke, 
kao što i sve ostale novosti, koje je mogla da sazna 
na svom putu. 

TiP Be je sjedio na stolcu nasuprot svoje sestre, 
pušio lulu za lulom, i nije svraćao očiju od nje ni 
jednog časka sve od straha, da mu ne uteče koje 
važno otkriće, koje je dotada njegova sestra zašu- 
tila. Mala ju je Alma Rose stojeći do nje zagrlila 
oko vrata. Telesfor je također slušao, što govori, 
sve ako je i popravljao uzicama spregu svog psa. 
Stara Mati Chapdelaine je poticala vatru u velikoj 
lijevanoj peći, išla tamo amo, vadila iz ormara ta¬ 
njure i stolni pribor, kruh, vrč s mlijekom, nagi- 
bala nad jednim staklenim sudom veliki krčag sa 
šećernim sirupom. Često bi prekinula svoj posao 
i zapitkivala Mariju ili slušala, što kaže, i ostala 
bi zamišljena nekoliko časaka, podbočivši ruke o 
bokove i sjećajući se u mislima sela, o kojima Ma¬ 
rija govoraše. 

—... Dakle crkva je, veliš, gotova: lijepa crkva 
od kamena, iznutra islikana, šarenih prozora. . . 
Što je negdje lijepa! Johnny Bouchard je sagradio 
prošlog ljeta novu sušu, a mala Perronka, kći Abe- 
larda Perrona, drži školu . . . Bože, kad pomislim, 


da ima već osam godina, da nijesam bila u Saint- 
Primeu. Ta bi mi lijepa župa sigurno bila sreću 
donijela: tamo ima ravna tla, kolikogod oko u da¬ 
ljinu seže, a nema neravni ni šuma, sama polja 
okružena četverokutnim ravnim plotovima, dobra 
zemlja, a do voza ima dva sata kolima . . . Možda 
je grijeh kazati, ali svega mog vijeka bit će mi žao. 
što je tvoj otac toliko selio i vazda dalje u šumu 
išao, a mogao je radije kupiti zemlju u kojoj staroj 
župi. 

I kroz mali četverokutni prozorčić s tugom je 
promatrala nekoliko golih polja, koja se pružahu 
iza kuće, sušu od neizrađena drveta, te su među 
daskama ostajale pukotine, a dalje se pružala uz 
rub šume zemlja još posuta panjevima, koja je 
mogla davati samo nadu, da će sijenom ili žitom 
nagraditi seljakovu veliku strpljivost. 

— Gle, reče Alma-Rose, evo pas, kojem se isto 
hoće milovanja. 

Marija pognu oči prema psu, koji nasloni svoju 
glavu na njena koljena, tužno je gledao, a ona ga 
stade gladiti i prijateljski govoriti s njime. 

— I on je čeznuo za tobom kao i mi, reče Alma* 
Rose. Svako bi jutro išao do tvog kreveta, da vidi, 
nijesi li se već povratila. 

I Alma-Rose pozove psa k sebi. 

— Dođi, pas, dođi, da te i ja malo milujem. 

— I pas iđaše od jedne k drugoj, pokorno, i kod 
svakog bi draganja napolak zatvorio oči. Marija 

pogleda oko sebe, da vidi, nije li se što promijenilo 
za njene odsutnosti, što joj se zapravo činilo nevje¬ 
rojatnim. ' 

U sredini se kuće nalazila velika peć s tri mosta. 
Jedna limena cijev je iz nje izlazila, te se iznaj- 
prije vertikalno dizala nekoliko stopa, činila pravi 
kut i produživala se horizontalno sve do izvana, 
da se ništa od dragocjene toplote ne izgubi. U jed¬ 
nom je kutu bio veliki drveni ormar, pokraj njega 
stol, pred njim a uza zid klupa, a s druge strane 
vratiju bijaše slijevak i pumpa. Jedna zagrada, 


koja je išla od protivnog zida, činilo se, kao da 
dijeli ovaj dio kuće u dvije sobe, ali se ona svrša¬ 
vala prije nego što je došla do peći, a nijedna se 
zagrada nije s njom vezala, tako te su ova oba 
odjela jedinstvene sobe, svaki zatvoren s tri strane, 
izgledala kao kazališna dekoracija, onakova kon¬ 
vencionalna dekoracija, koja tobože prikazuje dva 
razna stana, premda ih gledaoci u isti mah oba vide. 

Krevet starih roditelja Chapdelaine nalazio se 
u jednoj od ovih soba. Marijin i Alme-Rose krevet 
bijaše u drugoj. U jednom kutu bijahu ravne stube, 



M. CL. CRNČIĆ: »JUGOVINA«. 


koje su vodile na tavan, gdje su ljeti spavali dje¬ 
čaci, a po zimi su dovukli krevete dolje i spavali 
uz toplu peć s ostalima. 

Na zidu su visjeli ilustrovani kalendari, što po- 
tjecahu od trgovaca u Robervalu i Chicoutimiu, 
jedna slika malog Isusa u naručju njegove majke: 
mali Isus imao je goleme plave oči na ružičastom 
licu i pružao svoje debele ručice. Druga jedna slika 
predočavaše neku nepoznatu svetu žensku, koja 
zaneseno gledaše u nebo. Zatim je visjela još o zidu 
prva stranica božičnog broja nekog Quebeškog 
dnevnika, sve same zvijezde, velike kao mjeseci i 
anđeli raskriljenih krila. 


— Jesi li bila dobra za moje odsutnosti, Alma- 
Rose? 

A mati Chapdelaine odvrati: 

— Nije bila rđava, Alma-Rose, ali Telesfor mi je 
zadao jada. On doduše ne čini zla, ali što svašta ne 
izbrblja! Kao da to dijete nije sasvim pri sebi. 

Telesfor se bavio spregom pseta i gradio se, kao 
da ne čuje. 

Čudno vladanje mladog Telesfora bila je jedina 
kućna drama ove obitelji. I da protumači sebi i 
Telesforu razjasni, u čem su njegovi vječni grijesi, 
mati si Chapdelaine skovala nekaki vrlo složeni 
politeizam, čitav jedan nadnaravni svijet, u kojem 

je bilo zlih i dobrih duhova, koji ga gonjahu na 
grijeh i na pokajanje. Dijete se napokon samo sma¬ 
tralo naprosto nekim poljem, na kojem vodahu 
đavoli zastalno zli i anđeli doduše dobri, ali nešto 
priprosta duha neprestani i nejednaki boj. 

Pred ispražnjenim loncem ukuhana voća on mr¬ 
mljaše tmurna lica: 

— Evo zloduh proždrljivosti napastovao me je. 

A kad je utekao i opet se povratio sav podra- 
pan i zamazan, on je tumačio i ne čekajući istom 
predbacivanja : 

— To me je naputio zloduh nepokornosti. To 
me je on naputio, znam stalno. 

I odmah bi zatim dao izraza svom negodovanju 
zbog čina i svoje dobre odluke: 

— Ali taj se zloduh ne smije više vratiti, ha, 
mati? Ne smije se više da vrati taj opaki zloduh. 
Ja ću uzeti drugiput očevu pušku i ubit ću ga . . . 

— Zlodusi se ne ubijaju puškom, govorila bi 
mati Chapdelaine. Kad osjetiš, da dolazi napast, 
uzmi krunicu u ruke i pomoli se. 

Telesfor se ne bi usudio odgovoriti, ali bi 
stresao glavom, kao da sumnja. Puška mu se činila 
zgodnijim i sigurnijim sredstvom, i on je sanjao o 
junačkoj borbi, o velikom pokolju, iz kojega će 


izići savršen i čist, zavazda oslobođen od zasjeda 
Nečistoga. 

Samuel Chapdelaine uđe u kuću, i stadoše ve¬ 
čerati. Svi se redom prekrstiše, i usne se nečujno 
stadoše gibati moleći »Benedicite«, dok su Telesfor 
i Alma-Rose molili glasno. Zatim se ponovno pre¬ 
krstiše, stolce i klupe u štropotu stolu prima- 
koše, a žlice udarahu o tanjure. Mariji se činilo, 
da ove kretnje i ove zvukove po prvi puta u životu 
zamjećuje, sad pošto se vratila, i da se razlikuju 
od kretnja i zvukova inače, i da nad njima lebdi 
neka osobita milina i svečanost time, što se zbi¬ 
vaju u ovoj kući, osamljenoj sred šume. 

Pošto svršiše s objedom, začu se vani korak. Pas 
napne uši, ali bez gunđanja. 

— Evo nekog na posijelo, — reče mati Chap¬ 
delaine. To je Eutrope Gagnon, koji dolazi da nas 
pohodi. 

Nije bilo teško ovo proreći, jer Eutrope Ga¬ 
gnon bijaše njihov jedini susjed. Prošle je godine 
on sa svojim bratom dobio na ustup zemlju da bi 
njegovi mogli sad udobno živjeti, kad bi se on bio 
znao negdje utaboriti. 

(Nastavit će se.) 


U OČEKIVANJU SMRTI 


HP I si daleko . . . Tek cv’jetak imam veli 
Ko dragi spomen zlatnih, sretnih dana, 
Kad uzdisaji u cjelov se sreli, 

Kad srkah med Ti s koraljnih usana . .. 

Pod snježnim plaštem priroda je snila — 

A proljeće nam u srcima cvalo — 

Kroz zimsku večer magla se je vila — 

A nama divno sunašce je sjalo — 

Mi nismo znali, što je led i zima 
Kad zagrljeni šetasmo u tami, 

Po opustjelim, snježnim putevima 
U tihom parku, u mrtvoj osami. . . 

Od tebe onda vojna me otkinu — 

I kad mi bilo rastati se s Tobom 

% 

Od slutnje teške srce mi se stinu, 

Tog časa leđnim ko da posta grobom . .. 

Na rastanku, sredinom pramaljeća, 

Ti potočnicu plavu si ubrala 
Iz kite rosnog, mirisavog cvijeća 
I cvijet taj mali meni si podala. 


A ja ga stavih presretan na grudi 
I šanuh blažen: »Potočnice draga, 

Tuj cvati, srcu posve blizu budi 
I vijek me sjećaj najdražega blaga . . .« 


Već bjesni boj ... a žena kosi Bijela 
I leđnim dahom ruši nade zlate. 

Životi gasnu . .. teče krvca vrela . . . 

Oh, kako želim živjet, živjet — za Te! . .. 

Ti si daleko . . . Sudbina to je htjela, 

I gle, što osta iz sretnih mi dana: 

Na grudi — grobu — potočnica svela, 

U srcu — lijesu — ljubav zakopana . . . 

U oku suza nijeme boli plije 

Za čedom dragim, srećom razorenom . . . 

Da, sve je bilo ... i sad više nije . . . 

Tek sveli cvijet miriše spomenom .. . 

Iz ciklusa »Ratnih pjesama«. 

Gjuro Kumičić. 

SEVNICA 

Napisao E. LASZOWSKY 


(Nastavak) 


\K0 je Sevnica došla u vlast salc- 
burških nadbiskupa i ostala pod 
njima kroz vijekove. 

Kad se ono pod konac XIII. vijeka 
protiv austrijskog vojvode Albrechta i 
njegova savjetnika Henrika, opata admondskoga, 
pridružio se tomu i nadbiskup salcburški Kon- 
rad IV. U tom građanskom ratu vodio je g. 1292. 
Ulrik, vicedom leibnički čete sevničke i brežičke 
u salcburškoj vojsci protiv vojvode Albrechta, koji 
je napokon pobijedio buntovnike. 


God. 1309. bio je upraviteljem Sevnice i Brešca 
neki Ortolfo, koji je sastavio urbar ovih go- 
spoštija. 4 ) 

Nasljednik nadbiskupa Konrada, Pilgrim od 
Pucheima, nekoć sužanj bavarskoga vojvode 
Fridrika, nastojao je za slučaj rata izdati odredbe 
i propise, a naročito za svoje posjede, koji su bili 
udaljeniji od njegova sjedišta. On je g. 1381. iz¬ 
dao »Politiam, statuta et ordinationes« svojim ka¬ 
petanima, burgrafima i podanicima u Brešcima i 
Sevnici. 



digla pobuna 



POGLED NA DANAŠNJU SEVNICU. 


Kad se g. 1479. ispraznila stolica nadbiskupska 
u Salcburgu, bude izabran nadbiskupom Bernhard 
Rohr, salcburški župnik. To nije bilo po volji caru 
Fridriku IV., jer on je želio nadbiskupsku stolicu 
dati bivšem ostrogonskom nadbiskupu Ivanu Be- 
ckensloheru, koji ga je pomagao novcem u razmiri- 
sama s ugarsko-hrvatskim kraljem Matijom Korvi- 
nom. On je pače prisilio Rohra, da se odrekao ča¬ 
sti, ali kad se ovaj vratio u Salcburg, premislio 
se i prosvjedovao protiv imenovanja Beckenslohera 
nadbiskupom salcburškim. 

Car Fridrik počeo je sad svim silama progoniti 
Rohra, no ovaj je pobjegao u Budim kralju Ma- 
tiji i 17. novembra 1479. s njime učinio ugovor i 
savez, po kojem je bio kralj ovlašten, da zapo- 
sjedne gradove salcburške nadbiskupije u Štajer¬ 
skoj, Koruškoj i Kranjskoj, i da oružanom silom 
postupa protiv cara i Beckenlohera, u korist 
Rohra. 5 ) Izvedenje toga ugovora nije odmah 

5 ) Pray: Annales IV. 136. — Chronicon Salisburg. (Per.) 
II. 438. 


provedeno, jer je kralj Matija bio zaposlen vojnom 
na Turke. Kad su Fridrikovi ljudi počeli pro¬ 
valjivati u Ugarsku, otposlao je kralj Matija 1480. 
iz Hrvatske svoju vojsku pod Stjepanom Zapoljom 
i Jakobom Zekelom u Štajersku i ona je zauzela 
gradove Optuj, Radgonju, Sevnicu i t. d., koje su 
branile Fridrikove čete. 6 ) 

U rukama kralja ugarsko-hrvatskoga ostao je 
grad Sevnica sve do god. 1491., kad je mirom u 
Požunu 7. novembra izručen s ostalim gradovima 
po Štajerskoj i Kranjskoj i drugdje caru Fridriku. 
Upravu ovih gradova vodio je kraljev vojskovodja 
Jakob Zekel sve do izručenja. 7 ) Salcburški nad¬ 
biskup međutim nije Sevnicu i druge gradove do¬ 
bio natrag, već ih je car pridržao u svojim rukama. 
Tekar poslije smrti cara Fridrika dao je novi car 
Maksimilijan grad Sevnicu s Rajhenštajnom nad- 

4 ) Codex u držav. arkivu u Beču. 

6 ) Bonfinius IV. 6. — Dlugoso XII. Linck: Annales Cla- 

renall. II. 259. — Megisser: Annal. Carinth. X. 26. 

7 ) Szalay: Gesch. Ungarn III/2. 31. 

biskupu Fridriku V. uz naplatu od 18.600 for. To 
se uredilo poveljom izdanom u Beču 29. janu- 
ara 1494. 8 ) 

* * * * 

Sevnica je ostala u vlasti salcburških nadbi¬ 
skupa sve do vremena Vuka Ditrika iz kuće Rei- 
tenau. Taj je bio prepošt baselski i kanonik 
salcburški. God. 1587. je izabran za nadbiskupa 
saleburškoga. Toga u velike hvale savremenici. 
Njegova mudrost i dobrota bijaše na daleko po¬ 
znata. Otac mu ije pao u bojevima protiv Turaka u 
Hrvatskoj, i on mu je u Salcburgu priredio velebnu 
mrtvačku slavu. On je g. 1595. dozvolom pape Kle- 
menta VIII. prodao gospoštije Sevnicu, Pišece 
(Pischatz) i Raštanj (Reichenstein) sa svim pri¬ 
padnostima za 33.000 for. Inocentu pl. Moskonu, 
barunu na Turnu na Hartju i Krškom. God. 1599. 
primio je Inocent Moskon u zalog za 4000 for. 
vinsku i žitnu desetinu u Sevnici i Rajhenburgu od 
samostana zaječkoga. Za života nadbiskupa Vuka 
Ditrika i nasljednika mu nadbiskupa Marka 3it- 
ticha bili su Moskoni u mirnom uživanju kupljenih 
gospoštija. Nu kad je g. 1619. postao salcburškim 
nadbiskupom grof Pariš Ladron, digao je ovaj par¬ 
nicu protiv Moskona kod cara Ferdinanda II. i 
bar. Ivan Krst. Moskon sin Inocentov, imao bi 
bio nakon vraćene mu kupovnine izručiti Sev¬ 
nicu i ostale gospoštij'e salcburškoj nadbiskupiji. 

Moskon je tad poduzeo sve, da spasi ova ima¬ 
nja za svoju porodicu. Pošto je njegov otac mno¬ 
go žrtvovao za obnovu grada, a neki njihov pra¬ 
djed, takodjer Moskon, predujmio bio još caru 
Fridriku IV. dosad nenamirene novčane iznose, 
to je sklonula cara Ferdinanda II.. da se je osob¬ 

8 ) Supantschitsch o. c. 116. 


Broj 4. 


no za nj zauzeo kod nadbiskupske stolice sale- 
burške. Posredovanjem saleburškoga kaptola us¬ 
pjelo je polučiti, da se rečena imanja kao na¬ 
sljedno leno ostave bar. Franu Moskonu, nu pod 
uvjetom, da još na onih 33.000 for. nadoplati novih 
40.000 for., i da tO' papa odobri. Posredovanjem 
cara odobrio je to papa breve-om g. 1632. i 1634. 
U prvom breve-u određuje se, da se kao priznanje 
lenstva imadu svake godine podavati nadbisku¬ 
pu dva fazana. Protiv toga je Moskon prigovorio, 
te mu je papa to konačno 1636. otpustio. Tako je 
god. 1637. sklopljen između nadbiskupa i Mosko¬ 
na prodajni i lenski ugovor, čime je Sevnica s osta¬ 
lim napokon pravomoćno došla u ruke Moskona. 

God. lo57. izdao je nadbiskup Guido grof Turn 
ponovnu lensku ispravu za Sevnicu barunu Josipu 
Moskonu. 

Ženitbenim i baštinskim odnosima prelazila je 
Sevnica i Raštajn u ruke raznih porodica. Od Mos¬ 
kona predje u ruke grofova Draškovića. Imanje 
Pišece ostade u rukama Moskona. Ivan grof Draš- 
ković dobio je g. 1722. lensku povelju za Sevnicu 
od nadbiskupa saleburškoga Franje Antuna grofa 
Harracha. Od Draškovića predje Sevnica i Raštajn 
u vlast Franje Antuna a od ovoga na Josipa An¬ 
tuna grofa Auersperga, nu samo pod naslovom 
založnim, i zbog toga nijesu ovi dobili zasebne 
lenske povelje na to. God. 1764. skoro je Sevnica 
zbog dugova prodana, nu grofovi Draškovići pro¬ 
svjedovahu protiv toga, što ali nije koristilo 
jer je to imanje došlo na dražbu 9. augusta 
1769. te ga kupi za 67.000 for. grofica Josipa Ke- 
glević. U posjed je tek g. 1771. uvedena, jer pri¬ 
jašnji gospodari zatezahu i parnicom i silom ispra- 
ženje. 

(Svršit će se.) 


NOVA SLIKA ATOMA 


Napisao DR. OTON KUČERA. 


(Nastavak) 



^IT će dakle u prostoru od 1 cm 3 toliki 
molekula, koliko se puta onaj sitn 
cilindrični prostor nalazi u obujmi 
1 cm\ Taj je račun Loschmidti 
dao, da u prostoru od 1 cm 3 uz tlak od jedne atmo 
sfere ima molekula: 

N = 27.2.10 1 t. j. 27.2 trilijona. Tomu veoma 
važnomu broju dadoše u počast obretniku ime 
»L o s c h m i d t o v broj.« 

Talijanski kemičar Avogadro našao je prin¬ 
cip, da svi plinovi, makar kakve tvari oni 
bili, u 1 cm imaju (uz isti tlak i jednaku tempe¬ 


raturu) također isti broj molekula. Loschmid- 
tov broj vrijedi dakle za sve plinove. 

Iz Avogadrova principa i Loschmidtova broja 
razmjerno lako račun odaje, uz znanje atomskih 
težina, još i posljednju tajnu: kolika je m a s a (t. j. 
množina tvari) jednoga molekula, izmjerena u gra¬ 
mima. Za molekul najlakše tvari vodika daje taj 
račun: 

masa 1 molekula vodika — 3.28. IO- 24 grama. 

masa 1 atoma vodika — 1.64. IO- 24 grama. 

To će reći: 1 molekul vodika važe nešto više 
od 1 kvadrilijuntine grama, ali manje od 2 kva- 

drilijuntine (IO- 24 )! Tko da si tu masu predoči? 
Neka pomogne opet upoređenje. Masa je čitave 
zemaljske kugle otprilike 2. IO 24 kilograma t. j. 
2 kvadrilijona kilograma. Što'je masa od 1 grama, 
to znamo po svakidašnjem iskustvu. Izlazi: Što je 
masa od 1 grama prema masi čitave Zemlje, to 
je masa 1 vodikovog atoma prema masi od 1 gra¬ 
ma. Znamo li pak u gramima masu vodikova atoma, 
znamo smjesta i mase svih drugih atoma, jer su 
kemičari već davno utvrdili po svojim atomskim 
težinama elemenata, da je na pr. atom kisikov 16 
puta teži od vodikova, dušikov 14 puta itd., sve do 
atoma uramova, koji je čak 238 puta težak, kao 
atom vodika (najteži atom na Zemlji!). 

Nakon prve navale Loschmidta na ove 
tajne mikrokozma uspješe fizičari, da i s drugih 
posve različnih strana prodru do njih. Velik im 
se duševni užitak nadao, da se svi brojevi izvrsno 
slagahu i u tom im je velika potvrda, da računi 
Loschmidtovi ne bijahu spekulacija bez 
osnova u ozbiljnom svijetu. No ujedno je čitalac 
jamačno opazio, kako se mučno dovija fizičar 
razotkrivanju tajna prirode, koja ih tako tvrdo¬ 
korno krije nesavršenim osjetilima njegovima. Tek 
duševno oko njegovo u vezi s tjelesnim može 
da ih polako, vrlo polako odgoneta. 

Bit će kasnije još sjajnijih primjera tomu! 

III. 

Fizika je umjela u nevidljivo carstvo molekula i 
atoma još i s druge strane prodrijeti, da u nj unese 
još nešto više svjetlosti. Uspjeh toga prodiranja 
bijaše nenadano otkriće, koje je osupnulo i stru¬ 
čnjake. Pođimo mu i mi tragom; ne ćemo požaliti! 

Jedan od najvećih čarobnjaka među prirodnim 
silama svakako je elektriciteta. Moderna 
elektrotehnika svjedok je, što sve ona danas čo¬ 
vjeku radi u obliku »električne struje«. Pa 
što je napokon ta struja? Kroz prorez provodnice 
protiskava se u svakoj sekundi određena množina 
elektricitete, slično kao voda iz vodovoda kroz 
proreze cijevi. Što veća u svakoj sekundi protis- 
kivana množina elektricitete, to jača struja. Kod 
struje jake »1 amper« protiskana se množina elek¬ 
tricitete zove »1 kulom«« (Coulomb). Kod struje 
jake 10 ampera, protiskava se u svakoj sekundi 
10 kuloma elektricitete. Utaknuvši u posudu punu 
rastopine koje soli, kiseline ili baze u vodi, dvije 
limene pločice, kroz koje struja u rastopinu ulazi 
(»a n o d a«) i iz nje opet izlazi (»k a t o d a«), vidoci 
smo veoma čudesnom pojavu: električna struja ke¬ 
mijski rascijepa molekule rastopine u dva dijela; 


kovina rastopine (ili vodik, ako nema kovine) sa¬ 
bire se na katodi, a ostatak molekula na anodi. Bi¬ 
jaše li na pr. rastopljena so »solna kiselina« (HC1), 
vidiš na katodi, gdje se kupe i dižu mjehurići vo¬ 
dika (H), na anodi klora (Cl). — Eno čudesne upra¬ 
vo veze između elektricitete i carstva molekula i 
atoma. Eto područja novomu istraživanju struč¬ 
njaka, da je shvate i tajnu rastumače. Sva se sila 
pitanja nameće. U kakovu li je odnošaju množina 
protiskivane elektricitete spram množine izlu- 
čenih tvari? Kakovi su odnošaji rastvaranja raz¬ 
ličnih sastavljenih rastopina? Očituju li se tu kakvi 
stalni zakoni prirodni? Zasluga je Engleza F a- 
raday-a (1791.—1867.), koji se kao samouk (do 
22. godine života biješe knjigoveža) vinuo do jed¬ 
noga od najvećih kemičara i fizičara 19. stoljeća, 
koji je mimo ino otkrio i električnu indukciju, pa 
time položio temelj današnjoj elektrotehnici, da je 
i u odnošaje između električne struje i kemijskoga 
rastvaranja tvari njezinom pomoću (»e lektro- 
1 i z a«) unio prvu jaku svjetlost. 

Kako se kod te elektrolize molekul rascijepao u 
dvoje, pa jedan dio molekula i d e katodi (u našem 
primjeru vodik), a drugi ide anodi (u našem pri¬ 
mjeru klor), dobiše ti dijelovi molekula ime »i o n i« 
od grčkoga iemi — idem), pa se od o b i č n a ato¬ 
ma vodika i klora razlikuju time, da svaki sobom 
nosi i mali električni naboj: vodik pozitivan, 
a klor negativan. Kasnije se našlo, da takovi atomi, 
nabiti elektricitetom, pokazuju posve drukčija 
kemijska svojstva nego obični (neutralni) atomi. 
Arrhenius je pokazao, da se kod svakoga ras- 
tapanja koje soli u vodi (na pr. kuhinjske soli, sa¬ 
stavljene od kovine natrij [Na] i plina klora [Cl], 
dakle kuhinjska so = CINa = klornatrij), određen 
dio njezinih molekula (CINa) sam po sebi ras¬ 
cijepa — ne u obične atome klora i natrija — nego 
u »ion e« klora i natrija, t. j. atome klora i na¬ 
trija nabite elektricitetom: natrij pozitivnom, klor 
negativnom. I doista se ti ioni posve drukčije po¬ 
našaju nego obični atomi klora i natrija. Klor se 
obični raspoznaje po svom veoma jakom i pogi¬ 
beljnom mirisu, a natrij (obični) na vodi gori. Kod 
iona pak nema o tom ni traga: so rastopljena u vodi 
i djelomice rascijepana u ione klora i natrija ne 
odaje ni mirisa klora ni plamena natrija. Što li 
učini mali električni naboj od običnih atoma! Pom¬ 
njivi pokusi Faraday-a utvrdiše jedan prezna- 
meniti zakon za elektrolizu. Znamo otprije, da 
svakom elementu pripada određena atomska te¬ 
žina: vodiku 1, kisiku 16, dušiku 14, ugljiku 12 i t. d. 

(Nastavit će se.) 

NAŠE SLIKE 

Cl. M. Crnčić je danas jedan od seniora u koloniji hr¬ 
vatskih umjetnika, koji se okupiše u krilu zagrebačke aka¬ 
demije likovnih umjetnosti. Kao profesor djeluje on na toj 
visokoj školi od njenog osnutka, te je odgojio cijeli niz 
umjetnika, od kojih su neki već i njegovi drugovi u zboru 
ove — zasad — svakako prve i najbolje umjetničke škole 
među južnim Slavenima. 

Došavši kao umjetnik na taj kulturni zavod, Crnčić je 
po svojoj spremi i umjetničkoj mnogostranosti jedno vri¬ 
jeme glavni dio rada na tome zavodu na svojim leđima 
nosio, dajući nužnu direktivu, u kojoj se zavod razvijao. 
Pa pored svega toga, što je Crnčić bio nastavničkim 
poslovima mnogo zaokupljen, on nije u svome umjetničkom 
napredovanju zastao, već je naprotiv i dalje naprijed stupao, 
razvijajući na svim poljima slikarske umjetnosti zamjernu 
djelatnost. Svoju stvaralačku snagu okušao je i kao por- 
traitista, pejsažista, akvarelista, kamenopisac, bakropisac i 
kao figuralni kompozitor, pače — i kao sjajni karikatu¬ 
rista. Iz obilja tih raznih smjerova, u kojima Crnčić 
svoju umjetničku snagu okušava, prigrlio je napokon 
pejsaž i bakropis kao njemu dvije najmilije grane, u kojima 
je dotjerao do prave i potpune umjetničke savršenosti. 
Specijalno u pejsažu obrađuje Crnčić najradije prirodne kra- 
sote mora i morskih obala u najrazličitijim osvjetljenjima 
i atmosferskim promjenama, iznoseći ih u širokim i blista¬ 
vim tonovima i žarkim i bujnim bojama. More i morska obala 
od riječkog zaliva pa sve do Boke Kotorske, jest prava 
Crnčićeva domena, u kojoj se on suvereno snalazi, otkri¬ 
vajući svojim umjetničkim okom neumorno nove motive i 
interesantne probleme bilo na mirnoj ili uzburkanoj po¬ 
vršini morskoj — bilo na kršnoj ili pitomoj morskoj obali. 
U tome se smjeru Crnčić kvalitativno tako visoko digao, 
da je on danas ne samo među hrvatskim, nego uopće među 
jugoslavenskim slikarima kao marinista prvak, koji se može 
po svojoj umjetničkoj vrijednosti takmiti s ponajboljim 
vanjskim umjetnicima ovoga smjera. Ispod njegove ruke 
proizašle su prekrasne marine, koje su zastupane ne samo 
po brojnim hrvatskim domovima, nego se mnoge od njih 
i to vrlo lijepe — nalaze se u velikome vanjskom svijetu. 

Kakogod je Crnčić dostojno zastupan po svojim rado¬ 
vima u Strossmayerovoj i modernoj galeriji, ipak je šteta, 
što nijesu neke njegove radnje našle svoje sklonište kod 
kuće u našim galerijama, a ne u tuđini. Krivnja leži na 
nama samima, što prigodom izložbi, što ih je Crnčić uprili¬ 
či™ 0 « nijesmo gledali u daleku budućnost. 

Svakako i samome Crnčiću bilo bi drago, kad bi kod 
kuće sebe vidio u onakoj reprezentaciji, u kakovoj je mislio, 
da će biti zastupan, kad je izrađivao neke od onih slika, 
koje se danas nalaze nažalost u tuđini. 

Treba se samo sjetiti one krasne velike reprezenta¬ 
tivne slike: »Pogled s Plasa na riječki zaliv«, koju je Crnčić 


izložio prije rata u umjetničkome paviljonu u posebnoj 
— ad hoc — priređenoj izložbi. 

Istina, slika nije odnesena u tuđinu, ali je i to istina, 
da zbog tjesnogrudnog shvaćanja onih, koji su imali od¬ 
lučivati o sudbini te slike, nijesmo umjeli ovu doista je¬ 
dinstvenu i svoje vrsti sliku zadržati u Zagrebu 

Takovi umjetnički pothvati ne poduzimlju se tako 
često, a pogotovo ne u sadanjim poratnim teškim prilikama! 

Slika po svojoj širokoj koncepciji i efektnoj izvedbi iza¬ 
zivlje upravo, da se u bojama reproducira, da u svojoj re¬ 
produkciji posluži kao ukras našim domovima ; a ujedno i 
kao izvrsno zorno pomagalo u našim školama. I u bakro- 
pisu — toj jakoj grani opisne umjetnosti, u kojoj se Crnčić 
također suvereno kreće — stvorio je on brojne prekrasne 
crteže, u kojima je zahvatio prirodne krasote i pomorski 
život na istarskim obalama i otocima, pa u hrvatskom i 

dalmatinskom Primorju. U novije doba svratio je _ u 

bakropisu — svoju pažnju također historijskim i umjetni¬ 
čkim spomenicima staroga Zagreba, te interesantnim per¬ 
spektivnim pogledima modernoga Zagreba, stavljajući ih u 
zgodan figuralan milieu. 

I tu je Crnčić umjetnik na svome mjestu — majstor, 
da mu treba premca tražiti. Svojim ustrajnim i neumornim 
radom na polju bakropisne umjetnosti, probudio je Crnčić 
ne samo među svojim učenicima živ interes, nego je i u 
hrvatskoj inteligenciji svojim bakropisnim izložbama pro¬ 
budio pravi smisao i toplo shvaćanje za tu otmjenu vrstu 
slikarske umjetnosti. 

A i kao učitelj — umjetnik Crnčić je na svome mjestu. 

Za daljnji razvoj hrvatske mlađe slikarske generacije 
na zagrebačkoj akademiji likovnih umjetnosti, jest upravo 
od velike odgojne vrijednosti, da u njoj djeluje kao učitelj- 
umjetnik ovakovoga kalibra kao što je Crnčić, koji je u 
svojim umjetničkim djelima pokazao, kako se postaje 
pravim umjetnikom. 

Kao pri svakome duhovnom radu, tako i u umjetnosti 
nema pravoga napretka bez ustrajnosti, jer se ustrajnošću 
postizava solidnost u radu, a solidnim radom stvaraju se 
umjetnička djela, koja nemaju samo efemernu, već potpunu 
i trajnu vrijednost. 

Tom osnovnom karakteristikom, kojom se odlikuju djela 
pravih umjetnika, odlikuju se i Crnčićeve umjetničke tvo¬ 
revine, od kojih evo donosimo nekoliko u reprodukcijama 
ovoga broja. 

KNJIŽEVNOST 

A. Petravić, Četvrte Studije i Portreti. Knjigu pod tim 
napisom objelodanila je nedavno »Hrvatska Knjižara« u 
Splitu. U njoj je Petravić posabrao radove posljednjih pet 
godina, od god. 1917. amo, kad su izašle njegove »Treće 
Studije« (Split, V. Jurić). Metoda je u ovim četvrtima ostala 
ista: napola filološko-znanstvena, napola estetsko-kritička, 

a teme i ovog puta dosta raznovrsne: Dante Alighieri 
n našoj književnosti. — Ivan Mažuranić i 
A lfonse d e Lamartine, — Dva poglavlja o 
Silviju Kranjčeviću: I, Kranjčevićev knji¬ 
ževni nastup. II. Kranjčevićev »M o j s i j e« i 
»Moise« Alfreda de Vignya. — Svetislav Ste- 
lanović. Osvrt na naše novije pjesništvo. 

— Ksaver Meško, slovenski pripovjedač. _ 

Juraj Carić. — Naše pjesničke antologije. 

— Dinko Šimunović. 

Kakova god bila konačna vrijednost ovoj knjizi u cijelosti 
i u pojedinostima, treba već sada objektivno priznati, da je 
bogata naučnim podacima i da raspreda, gospodujući čitavim 
područjem naše novije književnosti, najrazličitija književna 
pitanja, ne isključujući ni srpsku ni slovenačku stranu. G. 
Petravić prati postojano rad naših književnika, čita ih i pro¬ 
učava kao malo tko, pa je tako njegova knjiga, kod malenog 
broja pionira naše literarne kritike, izdašan prinos literarnoj 
historiji. Prema tomu prigovori i zamjerke o načinu obradbe, 
o kriterijima prosuđivanja, o umjesnu ili neumjesnu po¬ 
stavljanju teza i njihovu rješavanju, o tome, jesu li to za¬ 
pravo samo studije, t. j. kritički orisi, bilješke, pogledi i 
pregledi, a nikako i nigdje do kraja izrađeni portreti — sve 
take zamjerke ne mogu da zasjene već istaknutu činjenicu, 
da je pisac nakon ozbiljne spreme uložio u svoj rad mnogo 
ljubavi i dobre volje i da je nastojao, da na osnovi dugo¬ 
godišnjega sabiranja i proučavanja dođe do sintetičkih su¬ 
dova u ocjenjivanju naše novije književne proizvodnje. On 
to čini obrađivanjem pojedinih književnih tema i pisaca; 
prema tome utire put pro virili parte do onakove 
književne historije novijega doba, koja ne će biti suho na¬ 
brajanje ili površno naklapanje. 

Među pojedinostima obrađena gradiva najuspjeliji su 
prikazi Slovenca Meška i naših primoraca Jurja Carića i 
Dinka Šimunovića. U njima je i samo razlaganje dosta živo 
i povezanije, pa je tako i od jačeg dojma, iako im nedostaje 
zaobljenosti i ožetosti portreta. Govoreći o tim pripovje¬ 
dačima P. se u uvodu dotiče naše i slovenačke beletristike 
s obzirom na njen razvitak i novije smjerove, kao što u 
»Osvrtu na novije pjesništvo« mjestimice zalazi u prigodno 
raspravljanje o vanjskim i unutrašnjim obilježjima naše po¬ 
ezije uopće. Pored toga dosta je iscrpljiv prikaz Svetislava 
Stefanovića s njegove idejne strane, u toliko zanimljiviji, 
što je taj pisac kod nas manje poznat. Od dvaju poglavlja 
o Kranjčeviću samo je prvo važan prilog pjesnikovoj biblio¬ 
grafiji, a drugo je upoređujući Kranjčevićeva »Mojsiju« s de 
Vignyevim promašilo svrhu: hrvatska i francuska pjesma 
nemaju ni po sadržaju ni po spoljašnjosti dodirnih tačaka od 
kakova značenja. Stvar bi bila kudikamo od veće koristi, 
da je dio o franc. piscu izrađen za sebe kao cjelina. Isto 
tako je neosnovano i upoređivanje Mažuranića s Lamarti- 
neom, jer je bez osnove pretpostavka, da je strani pjesnik 
utjecao na našega po tome, što jedno mjesto u S m a i 1- 
agi podsjeća na jednu pjesmu pomenutog francuskog pisca. 

Zanimljiv je svakako članak o Danteu, poglavito u prvom 
dijelu, gdje se iscrpljivo navode pokušaji prevođenja i cje¬ 
loviti prijevodi talijanske velepjesni s ispravnim prosuđi¬ 
vanjem njihove vrijednosti. Drugi je dio manje pozitivan, 
kad govori o utjecaju Danteovu na naše pjesnike. Taj je 
utjecaj vidan samo kod dvojice: kod Vetranića u starije « 
Strahinića-Zore u novije doba. Ostalo je upoređivanje na¬ 
tegnuto, 

Petravićeva je knjiga, kako rekoh, prije svega vrijedan 
priručnik, šteta je samo, što pisac nije poklanjao više brige 


jezičnoj i stilistikčoj ispravnosti i što tu nerijetko upada u 
gdjekoju krupniju grešku. 

Literatura Mondo. Prije nekoliko mjeseci počela je izla¬ 
ziti u Budapestu u redakciji najboljih esperantskih pisaca 
iz cijeloga svijeta internacionalna mjesečna revija za lite¬ 
raturu i umjetnost. U svakom broju nalazi se nekoliko pre¬ 
krasnih umjetničkih reprodukcija, muzičkih i mnogo lite¬ 
rarnih djela u prozi i stihovima, pa i drugih književnih pro¬ 
dukata. Ta će revija biti bez sumnje od svih poznavalaca 
esperanta simpatično pozdravljena. 

UMJETNOST 

Koncerti 'Zagrebačke filharmonije« ustaljuju se i po¬ 
staju pravim pučkim koncertima. Općinstvo s razumijeva¬ 
njem i voljom prati rad naših filharmoničara. Gotovo je 
svaki koncerat rasprodan; a vrijedni filharmoničari tu 
pažnju i zaslužuju. Oni vidno napreduju. Zvučnost orkestra 
ispoljuje se u sve većem stepenu. U zadnjem se koncertu 
(14. I. o. g.j osobito istakao orkestar gudaljki, koji je pu¬ 
noćom zvuka i mnogostrukosti boje razdragao sve, pa je 
odobravanje općinstva bilo očit znak zasluženoga priznanja. 
Na tom je koncertu dirigirao g. R u ž i ć. Filharmoničari su 
svirali »škotsku« simfoniju Mendelssohna te nekoliko 
pjesama za gudalački orkestar i dva plesa E. G r i e g a. 

Intimne večeri »Glazbenog Zavoda«. »Glazbeni Zavod« 
počeo je svoje koncerte priređivati upočetku nedjeljom 
poslije podne. No kako je s više strana izrečena želja, da 
se ti koncerti prirede u tjednu u večer, počele su priredbe 
»intimnih večeri« petkom u pol 8 sati uvečer. Na prvoj 
takovoj večeri bio je program sastavljen iz jugoslavenskih 
popijevki. Koncert je uvježbao O. J o z e f o v i ć, dirigent 
zagrebačke opere. 

Hrvatsko kazalište. U nizu dobrih pokušaja, što ih je 
naša kazališna uprava pokazivala dosada u ispravno shva¬ 
ćenom naziranju, da je i dramatska umjetnost jedna od onih 
igara ljudskoga duha, koje su za kulturno nastojanje ljudsko 
razložno nužne, jer nose na sebi bitno obilježje »iz života 
za život«, svakako je i pojava, da je u nedjelju, dne 14. o. 
mj. kao popoldašnja predstava davana Krležina »Golgota« 

za radnike. Ako su dosadašnje đačke, pa vojničke pred¬ 
stave imale već po svojoj namisli potpuno opravdanje kako 
sa staleško uzgojne, tako i s obrazovno književne strane, 
bit će u oba rečena obzira jednako pohvalnog priznanja i u 
pokušaju oko »radničkih« predstava. Ideja je dobra, zato je 
i došla do očitovanja, ali kod izbora sredstava za samu ideju 
već se nadaju ozbiljnije poteškoće. Ako se radništvu htjelo 
ponavljati i na pozornicii predobro mu poznatu misao, da 
pred sobom i iza sebe imade vidjeti samo vojničke kacige, 
koje su jedino mjerilo za prosuđivanje opravdanosti nje¬ 
govih zahtjeva, ili ako se htjelo pojačati u gledaocu samo 
ono duševno mučeničko raspoloženje, koje uza sve prinesene 
žrtve nalazi svoj završetak u nijemoj rezignaciji, onda je 
»Golgota« mogla poslužiti kao sredstvo za realizovanje ideje 
radničkih predstava. Ali ako od takovih predstava tražimo 
još nešto drugo, onda ćemo osim individualno shvaćenih po¬ 
jedinih prizora, kako ih je režiser tehnički znao prikazati, 
teško moći u našoj drami očekivati potpuni korelat veličini 
i znatnosti ideje radničkih predstava. »Radnička« predstava 
ne dobiva svoju oznaku samo' po tome, što u njoj dolaze 
radnici, jer je onda sama zamisao radničkih predstava i 
skučena i promašena: to bi nužno vodilo zahtjevu oko sa¬ 
stavljanja staleških drama, što je s književne strane una¬ 
prijed nepodnošljivo; a ako je književna strana i tu kao i 
inače odlučna, jer je u njoj glavna oznaka pojmovne razlike 

kazališta i kinematografa, onda je »Golgota« s nedosljedno 
provedenim karakterom glavnoga lica radničkoga uhode i 
izdajice, s nemotiviranim zadnjim činom, koji poništava svu 
snagu pređašnjih činova, s neobrazloženim prizorom ranje¬ 
noga radnika pred stanom svoga druga, pa mjestimice raz¬ 
vučenim dijalozima, tako onim u netom spomenutom pri¬ 
zoru, pa osobito onim u zadnjem činu, mogla zasada samo 
za nuždu poslužiti ideji radničke predstave. Sigurni smo, 
da se i sama kazališna uprava ne bi za buduće radničke 
predstave ograničila jedino na »Golgotu«. 

BILJEŠKE 

Gostovanje zagrebačkog »Teatra Marijoneta« u Beo¬ 
gradu. Nastojanjem upravnika beogradskog Narodnog Po- 
zorišta g. G r o 1 a i mnogih prijatelja ove bizarne umjet¬ 
nosti postigao je naš »T. M.« svojim prvim gostovanjem 
lijep uspjeh. Sav čar priče, koji se iz grotesknih kretnja 
lutaka u uspjeloj mise-eu-scene razotkriva neposredno 
dječjoj duši, djelovao je i ovaj put sugestivno, pa su neke 
figurice, tako ona zločestoga Ivice, stekle smjesta dopadnost 
općinstva, koje je prvi put gledalo ovo kazalište za malu 
djecu. Mnoga priznanja, što su ih izrekli viđeni umjetnici 
i uvaženi kritičari u Beogradu našim marnim radenicima u 
»T. M.«, osobito priznanje, da je recitacija uzorna, a jezik 
čist i dotjeran, zacijelo će potaknuti upravu »T. M.«, da 
nastavi svoj požrtvovni rad, da dotjeruje svoja prikazivanja 
u svakom pogledu, ne bi li stvoreni novi tip marijonetske 
igre, koji je gotovo po sebi nastao udešavanjem naših na¬ 
rodnih priča za malu pozornicu, — tip marijonetske igre, 
koja je protkana dječjim popijevkama, što će ih domala 
usvojiti mali slušatelji i pjevati kod svojih igara — ne bi li 
taj tip dotjerali do najveće mogućnosti izražaja. »T. M.« 
ie prikazivao u Beogradu pet marijonetskih igara: N a z o- 
rovu »Crvenkapicu«, Tolstojeva »Neposlušnog an¬ 
đela«, Ivančićeva »Kobilića i Lakatbrade pedalj- 
muža«, Deželićevu »Paun djevojku« i Humperdin- 
k o v a »Ivicu i Maricu«. Po uspjelom tom gostovanju 
već je naš »T. M.« dobio nove pozive za gostovanje i to iz 
Novog Sada i Zemuna. U umjetničkim krugovima Beograda 
rodila se želja, da se u Beogradu osnuje takovo malo pozo- 
rište, a naš »T. M.« pozvan, da u tom osnivanju djelotvorno 
sarađuje. 

Naša omladinska knjiga. Kao što je lijepa knjiga uopće 
proživjela razne faze u svome razvoju, tako je i sa knjigom, 
koja je namijenjena mladeži. Omladinska knjiga, koja je 
prije bila potpuno nepoznata, počela se tek u zadnjem 
vijeku jače pridizati i sticati priznanje. — Umnici i uzgo- 
jitel'i uvidješe potrebu, da se onima, na kojima svijet ostaje, 
dade i zdrava duševna hrana, pa posegnuše za onim rijetkim 
piscima, koji počeše svoje umne sile posvećivati uzdanici 
svijeta. Dakako, malo će biti djela, kao što su Robinzon 
Kruzoe, Čiča Tomina koliba, Don Quixote, i dr., jer je za 
omladinskog pisca prvi zadatak, da se zna sniziti na razinu 
dječjeg shvaćanja i poimanja, koje je puno iluzija i željno 
maštanja. Zato su mnoga djela te vrsti promašila svrhu osta¬ 
vivši u djetinjoj duši prazninu ili bar slabo zanimanje. 

I kod nas se do danas dosta njegovala omladinska 
knjiga. Pisci takovih knjiga bili su većim dijelom oni, koji 
su sa djecom imali najviše posla, a to su bili učitelji. — 
No uza sve svoje plemenito nastojanje nijesu u našoj jav¬ 
nosti našli pravoga odziva, te je trebalo kod nje i u tom 
obziru probuditi smisao za ovu vrstu književnosti već zato 


što u nje nije bilo smisla ni za odgoju svoje djece, što se 
skoro redovno očituje potpunom nebrigom oko načina* 
pravca i svrhe obučavanja u našim školama. 

Zahvaliti je stoga sreći, što se pored takovih prilika 
moglo naći kod nas nakladnika, da izdaju omladinsku knjigu 
i da za nju nađu prođu. Bili su prisiljeni takovoj knjizi uda¬ 
rati razmjerno niske cijene, a to je osjećao opet omladinski 
pisac, koji je morao skoro besplatno pisati. 

Kad je osnovan »Pedagoško književni zbor«, prihvatiše 
se njegovi članovi posla oko izdavanja omladinske knjige 
i nakon lijepog broja takovih knjiga kao da i on napušta 
tu misao, jer u zadnje vrijeme nije izdao ni jedne knjige 
za mladež. Tu misiju, čini se, preuzela je bila »Matica Hr¬ 
vatska« i stala među svojim izvanrednim izdanjima izdavati 
omladinsku knjigu. Ona je znala dosada izdane knjige lijepo 
opremiti, makar i ne bila najsretnije ruke u izboru umjet¬ 
nika, koji su ilustrirali ta izdanja. Očito su ti umjetnici pošli 
sa posve krivog stanovišta očitujući ilustriranjem dječje 
knjige svoje autoritativno mnijenje, da umjetnik daje svoju 
dušu u svojim djelima, a nijesu pri tom uopće poznavali 
dječje duše i nijesu bili svijesni što treba podati djeci. Grije¬ 
šili su jednako kao i neki pisci, koji su pristupili njegovanju 
dječje knjige, a nijesu još poznavali dijete. Toga će se u 
buduće morati i »Matica« čuvati, pa kad već, što je po¬ 
hvalno, daje slična djela ilustrirati, valjat će joj izabirati 
umjetnike istančanoga umjetničkog, ali i psihologijskog 
shvaćanja. 

»Matica je Hrvatska« svojim izdanjima omladinske knjige 
u velike zainteresovala našu javnost, koja je uvidjela u tome 
njezinu nastojanju vrijednost omladinske knjige i potrebu, 
da joj djeca što više takovih knjiga dobiju u ruke, pa je 
posegla za tim njezinim izdanjima i na jagmu ih razgrabila. 
Početak je dobar, samo ne smije ostati kod početka. 

Međutim u ovo vrijeme shvaćanja potrebe te omladinske 
knjige, u vrijeme kada roditelji traže veći izbor da mogu 
svojoj djeci dati u ruke što bolje štivo, počela je i »Za¬ 
bavna biblioteka« izdavanjem omladinske knjige. Prva joj 
je takova »Tiho jezero* od Ewalđa. To je nastojanje dra. 
Andrića, izdavača zabavne biblioteke hvalevrijedno. On će 
nas bez sumnje uvelike zadužiti i na tom polju rada, tek 
mu mimogred pripominjemo, da pri izboru omladinske 
knjige ne donosi one, koje su sadržajno potpuno realistične 
i koje tendenciozno idu za tim, da se djeca »ne udaljuju 
od realnog života i da ostaju u svezi s naučnom istinom«. 
Koliko takove knjige, djeluju na dječju dušu, može pojmiti 
samo onaj, koji je imao posla s djecom i koji kao uzgojitelj 
mora ići za tim da ne uguši onu iluziju, koja je bit djetinje 
duševne djelatnosti, cvijet ljepote i posebno carstvo, koje 
se uznasi nad ovaj realni svijet a koji će dijete i te kako 
rano upoznati i početi ga upoznavati u skladu s naučnom 
istinom u dobi za to prikladnoj. 

Nije zadaća ovim recima, da označimo, koliko Ewalđovo 
djelo polučuje svrhu u protivnom pravcu, tek naglašujemo 
jedno načelo, o kojemu moramo kao prijatelji mladeži vo¬ 
diti računa. — Naše je mišljenje, da djecu valja ostavljali, 
neka proživu djetinje svoje doba, neka provedu kao djeca 
svoje igre u prašini, da im se ne dogodi kao onom grofu, 
koji je u momačkoj svojoj dobi, kad se oteo nenaravnoj 
stezi nerazumnog odgojitelja, legao u prašinu, da naknadi 
*>no, što je kao dijete bio izgubio. Čuvajmo se, da u lovu 
za originalnosti ne uzgojimo djecu, koju bismo morali žalili 
radi prerane i nenaravne sazrelosti a koju drugačije nazi¬ 
vamo »star-malim a«. 


Izdavači i vlasnici: Dragutin Nemet i drugovi. 


Tisak »Tipografije« d. d., Zagreb. 

Ilustrirane Knjige za 

djecu: 

Vujec Grga: PETRICA KEREMPUH. 


Josip Milaković: LIJAN GABOR i MIŠAN CVIJO. 

Naručuju se kod Društva hrvatskih srednjoškolskih profesora 

ZAGREB, Meduličeva ulica br. 33. 



Zahtijevajte cjenift 

kosmetičkih preparata za njegu i 
poljepšavanje lica, finih sapuna , 
pudera , parfuma i kremova iz: 

Jlobiliot- 

Drogerije. 2bgre6, Ilica 3% 


INDUSTRIJA ŽELJEZNE ROBE D. D. 



Petrinjska ulica 3 
Telefon 7-43 


Proizvodi: svakovrsno željezno pokućtvo, peći, 
štednjake i dijelove istih, tačke, želj. prozore, 
stube, ograde kao i raznu drugu željeznu robu. 
Cijene vrlo umjerene, a izvedba solidna i brza. 22 


ŠEŠIRE 

KRZNO 


prodate naltefflnlje 

IGN VTZ IlitfIN 

ZAGREB. ILICA 54 

HUGO EEESCH, ZAGREB 

ILICA BROJ 49 

preporuča svoje bogato skladište svakovrsnog 

muškog i dfecfeg rubila 

■ ■ . 4 - *\ .7^; . "r--..- .. - ■ ' : r _'’. đS, 

uz umjerene cijene i solidnu podvorbu. 

Koncesionirana u kraljevini Srba, Hrvata i Slovenaca 

Glavno zastupstvo Zagreb, Trg I. br.15. 

Pošt. pretinac broj 186, Telefon br. 42, Brzojav „Oceanic" 

Podružnice: Beograd Karadjordjeva uL br. 95. 
Ljubljana Kolodvorska nL 41 A, Bitolj, Kžriacou & Hadjicosta. 

Najveće parobrodarsko društvo na svijetu. 

Najbrža i najkraća veza u sve preko¬ 
oceanske krajeve. Parobrod „Majestic 4 -. 

56,551 tona (najveći putnički parobrod , 
na svijetu), ,,01ympic“ 46.439 tona, 
,,Homeric“ 34.092 tona. — Najmoder¬ 
niji uredjaj. ~ Smještaj svijuh putnika, 
dakle i trećega razreda u kabinama, 

U Sjedinjene države sjeverne Amerike 
za 5 i pol dana preko mora. U Kana¬ 
du za 4 dana preko otvorenog mora. 

Obavjesti i upute daju se besplatno. 

Tisak »Tipografija« <L d., Zagreb. 















